qundao/data-zh-poetry huggingface dataset:
有怀北归寄张四和弟
作者：刘敞
朝代：宋
体裁：五言律诗

安得生羽翼，超然成远游。探书下禹穴，问礼适东周。贤圣有遗迹，江山俱早秋。西风日夜急，无事独淹留。
望九华山
作者：刘敞
朝代：宋

九华非人境，闻誉不相识。南浮大江波，始见苍翠色。是时雨初霁，积霭尚融液。九峰若惊龙，并跃云外碧。森然耸牙角，未谓真是石。问名审其实，欢喜惬所适。恢奇一何甚，远想始开辟。造化竞淫巧，斧斤恣彫刻。不然何其功，不与嵩华敌。我行宇宙间，若此曾未觌。中国名山川，几何亢斯迹。徘徊不能去，尘土愧行役。平生乐间旷，时俗况迫阨。谁为隐君子，携手宅岩隙。
望九华山
作者：刘敞
朝代：宋

九华非人境，闻誉不相识。
南浮大江波，始见苍翠色。
是时雨初霁，积霭尚融液。
九峰若惊龙，并跃云外碧。
森然耸牙角，未谓真是石。
问名审其实，欢喜惬所适。
恢奇一何甚，远想始开闢。
造化竞淫巧，斧斤恣雕刻。
不然何其功，不与嵩华敌。
我行宇宙间，若此曾未觌。
中国名山川，几何亢斯迹。
徘徊不能去，尘土愧行役。
平生乐间旷，时俗况迫阨。
谁为隐君子，携手宅岩隙。
望沙楼
作者：刘敞
朝代：宋

朱轩映粉堞，遥出夕阳中。
云雨通巫峡，江山入楚宫。
登临余壮观，潇洒向雄风。
万事随陵谷，滔滔水向东。
望沙楼
作者：刘敞
朝代：宋

朱轩映粉堞，遥出夕阳中。云雨通巫峡，江山入楚宫。登临馀壮观，潇洒向雄风。万事随陵谷，滔滔水向东。
望洞庭
作者：刘敞
朝代：宋

洞庭七百里，浩荡敌溟渤。
云梦开其胸，巴陵束喉舌。
东流汇羣川，盛涨五六月。
飘飖浮干坤，倚盖低兀臲。
吾行寰海间，未见此水阔。
峡流下衣带，岛屿尽毫末。
高秋卷氛翳，两涯浴日月。
何得径寸珠，晦明互出没。
苍茫蛟龙宅，溷杂鱼鼈窟。
太古到于今，沈潜孰分别。
风帆引北极，波浪限百越。
国绝南顾忧，献琛各通达。
山川非一险，此实辅明哲。
俯笑三苗愚，竟为独夫灭。
远游世俗隘，偶此耳目豁。
淅沥临清风，滂沱濯炎热。
萧萧霜林暮，蔼蔼芳草歇。
壮观激我怀，当歌意復咽。
寂寥轩辕乐，万古逸响绝。
惨淡虞帝魂，九疑莽嵽嵲。
况闻屈贾辈，各赐楚汉玦。
至德无復还，后王寝衰缺。
滔滔更南征，郁郁抱忉怛。
太湖虽云深，未救怀古渴。
望洞庭
作者：刘敞
朝代：宋

洞庭七百里，浩荡敌溟渤。云梦开其胸，巴陵束喉舌。东流汇群川，盛涨五六月。飘飖浮乾坤，倚盖低兀臲。吾行寰海间，未见此水阔。峡流下衣带，岛屿尽毫末。高秋卷氛翳，两涯浴日月。何得径寸珠，晦明互出没。苍茫蛟龙宅，溷杂鱼鳖窟。太古到于今，沈潜孰分别。风帆引北极，波浪限百越。国绝南顾忧，献琛各通达。山川非一险，此实辅明哲。俯笑三苗愚，竟为独夫灭。远游世俗隘，偶此耳目豁。淅沥临清风，滂沱濯炎热。萧萧霜林暮，蔼蔼芳草歇。壮观激我怀，当歌意复咽。寂寥轩辕乐，万古逸响绝。惨淡虞帝魂，九疑莽嵽嵲。况闻屈贾辈，各赐楚汉玦。至德无复还，后王寝衰缺。滔滔更南征，郁郁抱忉怛。太湖虽云深，未救怀古渴。
望雪山
作者：刘敞
朝代：宋

朔风何处雪，径度江南山。
半出青天外，犹临庭户间。
崔嵬海潮涌，泱漭暮云还。
壮观感人意，长謡如可攀。
望雪山
作者：刘敞
朝代：宋

朔风何处雪，径度江南山。半出青天外，犹临庭户间。崔嵬海潮涌，泱漭暮云还。壮观感人意，长谣如可攀。
朝乘
作者：刘敞
朝代：宋
体裁：古风

朝乘日车出，暮戴星影还。颠冥朝暮中，出入咫尺间。已觉素志非，更知人理艰。小利专欲速，大德不踰闲。
朝日偶作呈友人
作者：刘敞
朝代：宋
体裁：七言绝句

渐知春意入城来，向午池冰已半开。和气满天真可望，凭君须上最高台。
朝谒武信殿三首
作者：刘敞
朝代：宋

旌旗千里自天来，投策黄河饮马回。圣主醳兵方外服，东巡日观望蓬莱。原庙衣冠渭北游，侍臣世世祀春秋。敌马何由向南牧，万神相与卫轩丘。天下安危寄老臣，幄中谈笑静胡尘。丹青未备云台像，笳管犹悲道路人。
朝谒武信殿三首·其一
作者：刘敞
朝代：宋
体裁：七言绝句

旌旗千里自天来，投策黄河饮马回。圣主醳兵方外服，东巡日观望蓬莱。
朝谒武信殿三首·其三
作者：刘敞
朝代：宋
体裁：七言绝句

天下安危寄老臣，幄中谈笑静胡尘。丹青未备云台像，笳管犹悲道路人。
朝谒武信殿三首·其二
作者：刘敞
朝代：宋
体裁：七言绝句

原庙衣冠渭北游，侍臣世世祀春秋。敌马何由向南牧，万神相与卫轩丘。
期邻几饮不至醉作江侯诗并解座客
作者：刘敞
朝代：宋

秋云乐邂逅，拂我榻上尘。
江侯旧多信，今作叵信人。
我求江侯意，因得江侯真。
乘兴本当出，兴尽便回轮。
已诺虽可嘉，将非俗中伦。
弃言似不诚，未害方外羣。
江侯不为名，名者实之宾。
江侯不为貌，貌疏意自亲。
作诗解江侯，饥渴夜復晨。
期邻几饮不至醉作江侯诗并解座客
作者：刘敞
朝代：宋

秋云乐邂逅，拂我榻上尘。江侯旧多信，今作叵信人。我求江侯意，因得江侯真。乘兴本当出，兴尽便回轮。已诺虽可嘉，将非俗中伦。弃言似不诚，未害方外群。江侯不为名，名者实之宾。江侯不为貌，貌疏意自亲。作诗解江侯，饥渴夜复晨。
木雁堂
作者：刘敞
朝代：宋

听讼吾犹人，安得终曰间。从吏已可知，拂衣未能还。逍遥及馀暇，苟且宽心颜。洒扫延清飙，空凉辟重关。古人有所处，才与不才间。持此以自娱，将非真隐然。
木香花
作者：刘敞
朝代：宋

粉刺丛丛斗野芳，春风摇曳不成行。只因爱学宫妆样，分得梅花一半香。
木香花
作者：刘敞
朝代：宋

粉刺丛丛斗野芳，春风摇曳不成行。
只因爱学宫粧样，分得梅花一半香。
木鴈堂
作者：刘敞
朝代：宋

听讼吾犹人，安得终曰间。
从吏已可知，拂衣未能还。
逍遥及余暇，苟且寛心颜。
洒扫延清颷，空凉闢重关。
古人有所处，才与不才间。
持此以自娱，将非真隐然。
朱云
作者：刘敞
朝代：宋

志士不忘弃沟壑，勇士不忘丧其元。伏鸡搏狸狗袭虎，感激只在精神存。汉朝陵替外戚盛，五岳振荡三辰昏。臣强主弱上不悟，庭中唯唯谁能言。朱生节义迈金石，面劾不避师傅尊。愿求上方斩马剑，诛一厉百清其源。天威震怒不我受，利刃接颈雷霆奔。当前折槛色不变，命在顷刻谁扳援。昔时仲尼鲁司寇，七日行戮端乾坤。嗟我此生心不就，冥冥后土埋其冤。汉家社稷变王氏，张禹虚蒙师保恩。卓然先见在物表，佞臣败国谁复论。我愿乘云款天阍，巫阳掌梦招其魂。立朝蹇蹇辨邪正，无复奸谀开倖门。
朱云
作者：刘敞
朝代：宋

志士不忘弃沟壑，勇士不忘丧其元。
伏鸡搏狸狗袭虎，感激只在精神存。
汉朝陵替外戚盛，五岳振荡三辰昏。
臣强主弱上不悟，庭中唯唯谁能言。
朱生节义迈金石，面劾不避师傅尊。
愿求上方斩马剑，诛一厉百清其源。
天威震怒不我受，利刃接颈雷霆奔。
当前折槛色不变，命在顷刻谁扳援。
昔时仲尼鲁司寇，七日行戮端干坤。
嗟我此生心不就，冥冥后土埋其冤。
汉家社稷变王氏，张禹虚蒙师保恩。
卓然先见在物表，佞臣败国谁復论。
我愿乘云款天阍，巫阳掌梦招其魂。
立朝蹇蹇辨邪正，无復奸谀开倖门。
朱桥
作者：刘敞
朝代：宋
体裁：五言律诗

朱桥柳映潭，忽见似江南。风物依然是，登临昔所谙。犬声寒隔水，山气晚成岚。留恨无人境，幽奇不尽探。
杂咏
作者：刘敞
朝代：宋

今年四十一，发白牙齿脱。未能游逍遥，意每不自豁。偶寻乐天诗，往在江州日。年几与我同，哀疾与我埒。伊人了无生，外物均寂灭。而且于形骸，变化难自适。况我狭中者，万缘日相伐。力小觉任重，忧多使内热。安能保平和，但有就衰竭。贤哉香山翁，精诚妙前哲。悬车未六十，鼓缶终大耋。以兹揆损益，亦似有与夺。至理何心得，吾其守兹说。
杂咏
作者：刘敞
朝代：宋

今年四十一，髪白牙齿脱。
未能游逍遥，意毎不自豁。
偶寻乐天诗，往在江州日。
年几与我同，哀疾与我埒。
伊人了无生，外物均寂灭。
而且于形骸，变化难自适。
况我狭中者，万缘日相伐。
力小觉任重，忧多使内热。
安能保平和，但有就衰竭。
贤哉香山翁，精诚妙前哲。
悬车未六十，鼓缶终大耋。
以兹揆损益，亦似有与夺。
至理何心得，吾其守兹说。
杂诗
作者：刘敞
朝代：宋

齐有梁丘据，晋有乐王鲋。
据能爱晏婴，鲋欲残叔誉。
二臣嬖两朝，事君为悦豫。
景有尚贤志，据逆以为助。
平失宥善心，鲋乃速其去。
毋以据为贤，易地则同趣。
丈夫处世间，必有遇不遇。
岂无觉者乎，正色君亦悟。
区区嬖倖徒，何忍就朋附。
杂诗三首
作者：刘敞
朝代：宋

大梁公子乐邯郸，爱士能从市井间。虽诧平原倾食客，鲁连犹蹈海滨还。季长诞节薄拘儒，俳笑纷纭绛帐居。为问从来三辅士，几人门下撇衣裾。天禄先生空白头，时时好事载书游。滑稽不及鸱夷辈，寂寞端成淑德侯。
杂诗三首·其一
作者：刘敞
朝代：宋
体裁：七言绝句

大梁公子乐邯郸，爱士能从市井间。虽诧平原倾食客，鲁连犹蹈海滨还。
杂诗三首·其三
作者：刘敞
朝代：宋
体裁：七言绝句

天禄先生空白头，时时好事载书游。滑稽不及鸱夷辈，寂寞端成淑德侯。
杂诗三首·其二
作者：刘敞
朝代：宋

季长诞节薄拘儒，俳笑纷纭绛帐居。
为问从来三辅士，几人门下撇衣裙。
杂诗三首·其二
作者：刘敞
朝代：宋

季长诞节薄拘儒，俳笑纷纭绛帐居。为问从来三辅士，几人门下撇衣裾。
杂诗二十二首
作者：刘敞
朝代：宋

五都货财地，车马趋市阛。平明侧肩入，薄暮掉臂旋。意气何所期，盛衰俛仰间。乃知艺利合，厚薄未可原。张陈父子游，一旦复相残。万古称凶终，此独何足言。大火序炎夏，盛阳剧炮燔。空桐疾风来，书景中变寒。皇天自平分，四气尚相干。凉燠异朝夕，万事谁独坚。宛彼风中箨，众芳自此残。至理冥变化，履霜用为叹。至人迈龙德，世岂识潜升。昔在周道衰，伯阳起西征。胡为委一世，畏此网与罾。川竭山亦摧，喟然吾何称。岂不怀徘徊，民言憯无惩。亹亹强著书，后贤以为经。昆崙邈人境，日月相蔽亏。上有仙圣居，帝阍俯崔嵬。王毋坐少广，有娥閟瑶台。弱水不可梁，大荒旷无厓。周穆昔好游，超绝仅能陪。方朔偷桃儿，沈浊何乃来。青鸟通其使，雄鸟为之媒。灵化信难测，真契从此推。勿以隋侯珠，弹雀千仞峰。勿以和氏璧，投人昏夜中。弹雀不可期，投人未必容。大贤恶皦皦，所以明若蒙。积薪莫自高，失马莫自悲。薪积常先焚，马失常复归。人情习所近，物理岂易推。君看祸福间，纷纠如纆徽。朱晖乘馀香，三月觉徂暑。流光不相待，时节犹逆旅。煌煌园中花，零落会见汝。啼鴂鸣空林，良辰竟何许。秋风吹宾鸿，千里飞一息。水阔稻粱寡，天寒霜雪逼。岂不抱远志，憔悴伤颜色。鷾鸸乘春晖，采采华羽翼。侧身袭人间，慧巧谁怵愓。出入金玉堂，户牖初不隔。上无饮啄患，下有居处益。胡为事高远，肮脏莫自适。驽骀不下厩，骐骥行万里。劳逸谁为多，刍豢复谁美。天机信其宜，人事亦何耻。世无王乐徒，骏骨或空死。悠悠浮空云，明晖何倏忽。造物固难恃，变化亦仓猝。响莫为雷霆，明莫为日月。日月易遮蔽，雷霆易奔绝。古风不可复，习俗已久敝。咄嗟忠与信，流荡为诈术。诈忠惑其君，诈愚安其身。色厉内以荏，行违貌取仁。三年始横流，后来更日新。至公弃涂炭，正道败荆榛。已矣千载后，谁能反其身。毁巢凤不至，竭泽龙不游。贤者有所归，得非龙凤俦。周公下白屋，圣德被九州。赵禹谢宾客，汉朝以为优。浇淳不相袭，用舍何其缪。苟循一身利，不为万姓谋。哀彼杖杜诗，死生遗道周。皇天不绝命，百姓何震愆。岁暮霜雪至，悠悠事南迁。羁鸟哀去巢，游鱼乐怀渊。如何道旁子，逝将不复还。西望周郑郊，顾想河洛间。伯鱼不可作，涕流为沦涟。爨桐深灶下，埋剑古狱间。怨声动旁人，愤气凌彼天。当时颇见旌，后世称为贤。自古闻知音，此事或偶然。嶰山有奇竹，老弃阴崖巅。太丘有神鼎，逃匿千丈渊。光景閟不见，音容杳无传。岂能向时俗，干进心拳拳。世贵一人敌，又称朱丝弦。吾欲评其风，愿君咏此篇。凿井取泉饮，上山采薇食。岂不信憔悴，所愿皆我力。泉也非难致，薇也亦易得。志士耻徒饱，众人苟所获。牺牲畏刍拳，樊笼害羽翼。悟理宜在早，无为晚更惑。蛟龙蟠深泥，鱼龟颇同调。变化且何有，蝘蜓亦可笑。煌煌千金珠，百仞閟其耀。风雷在所遇，隐显始独妙。屈身天地间，微物安得料。伯夷逃西山，尼父居九夷。世苟不我用，我方从此辞。道悠岂忌远，义丰不云饥。世非乏贤士，为问从者谁。由也实好勇，叔齐固同时。舍此乃无人，籧篨而戚施。远矣千岁后，怆焉我心悲。道薄德亦散，功名为时须。用力世所贤，守正众云愚。智者竞蒿目，小人复迩图。悠悠三季后，此风益已渝。安知治未病，舐痔而多车。尧舜无能名，越哉巳矣夫。雍门妙弦歌，哀响激人耳。伟哉孟尝君，慷慨泪如水。当生复念死，谁谓悲能已。丝桐信感人，世固乏之子。昔者有化人，来集周王庭。咫尺逝万里，顷刻超百龄。五音荡心神，耳乱不可听。众采眩其目，不分丹与青。飘鹞惑真伪，恍忽迷窈冥。驰思八极表，讵知日与星。未尝出户牖，自疑涉天廷。左右莫觉悟，兀然殆遗形。祈招作悲歌，圣贤用为经。翩翩丹穴鸟，志在万里外。营营持罦叟，何事守蒿艾。声音可得闻，羽翮不能害。嗟彼雉与兔，首身自此碎。
杂诗二十二首·其一
作者：刘敞
朝代：宋

五都货财地，车马趋市阛。平明侧肩入，薄暮掉臂旋。意气何所期，盛衰俛仰间。乃知艺利合，厚薄未可原。张陈父子游，一旦复相残。万古称凶终，此独何足言。
杂诗二十二首·其一
作者：刘敞
朝代：宋

五都货财地，车马趋市阛。
平明侧肩入，薄暮掉臂旋。
意气何所期，盛衰俛仰间。
乃知艺利合，厚薄未可原。
张陈父子游，一旦復相残。
万古称凶终，此独何足言。
杂诗二十二首·其一〇
作者：刘敞
朝代：宋

悠悠浮空云，明晖何倐忽。
造物固难恃，变化亦仓猝。
响莫为雷霆，明莫为日月。
日月易遮蔽，雷霆易奔绝。
杂诗二十二首·其一一
作者：刘敞
朝代：宋

古风不可復，习俗已久敝。
咄嗟忠与信，流荡为诈术。
诈忠惑其君，诈愚安其身。
色厉内以荏，行违貎取仁。
三年始横流，后来更日新。
至公弃涂炭，正道败荆榛。
已矣千载后，谁能反其身。
杂诗二十二首·其一三
作者：刘敞
朝代：宋

皇天不绝命，百姓何震愆。
歳暮霜雪至，悠悠事南迁。
羁鸟哀去巢，游鱼乐怀渊。
如何道旁子，逝将不復还。
西望周郑郊，顾想河洛间。
伯鱼不可作，涕流为沦涟。
杂诗二十二首·其一九
作者：刘敞
朝代：宋

道薄德亦散，功名为时须。
用力世所贤，守正众云愚。
智者竞蒿目，小人復迩图。
悠悠三季后，此风益已渝。
安知治未病，舐痔而多车。
尧舜无能名，越哉巳矣夫。
杂诗二十二首·其一二
作者：刘敞
朝代：宋

毁巢鳯不至，竭泽龙不游。
贤者有所归，得非龙鳯俦。
周公下白屋，圣德被九州。
赵禹谢宾客，汉朝以为优。
浇淳不相袭，用舍何其缪。
苟循一身利，不为万姓谋。
哀彼杖杜诗，死生遗道周。
杂诗二十二首·其一八
作者：刘敞
朝代：宋

伯夷逃西山，尼父居九夷。
世苟不我用，我方从此辞。
道悠岂忌远，义丰不云饥。
世非乏贤士，为问从者谁。
由也实好勇，叔齐固同时。
舍此乃无人，籧篨而戚施。
远矣千歳后，怆焉我心悲。
杂诗二十二首·其一四
作者：刘敞
朝代：宋

爨桐深竈下，埋剑古狱间。
怨声动旁人，愤气凌彼天。
当时颇见旌，后世称为贤。
自古闻知音，此事或偶然。
杂诗二十二首·其七
作者：刘敞
朝代：宋

朱晖乘余香，三月觉徂暑。
流光不相待，时节犹逆旅。
煌煌园中花，零落会见汝。
啼鴂鸣空林，良辰竟何许。
杂诗二十二首·其七
作者：刘敞
朝代：宋

朱晖乘馀香，三月觉徂暑。流光不相待，时节犹逆旅。煌煌园中花，零落会见汝。啼鴂鸣空林，良辰竟何许。
杂诗二十二首·其三
作者：刘敞
朝代：宋

至人迈龙德，世岂识潜升。
昔在周道衰，伯阳起西征。
胡为委一世，畏此网与罾。
川竭山亦摧，喟然吾何称。
岂不怀徘徊，民言憯无惩。
亹亹强着书，后贤以为经。
杂诗二十二首·其三
作者：刘敞
朝代：宋

至人迈龙德，世岂识潜升。昔在周道衰，伯阳起西征。胡为委一世，畏此网与罾。川竭山亦摧，喟然吾何称。岂不怀徘徊，民言憯无惩。亹亹强著书，后贤以为经。
杂诗二十二首·其九
作者：刘敞
朝代：宋

驽骀不下厩，骐骥行万里。劳逸谁为多，刍豢复谁美。天机信其宜，人事亦何耻。世无王乐徒，骏骨或空死。
杂诗二十二首·其九
作者：刘敞
朝代：宋

驽骀不下廏，骐骥行万里。
劳逸谁为多，刍豢復谁美。
天机信其宜，人事亦何耻。
世无王乐徒，骏骨或空死。
杂诗二十二首·其二
作者：刘敞
朝代：宋
体裁：古风

大火序炎夏，盛阳剧炮燔。空桐疾风来，书景中变寒。皇天自平分，四气尚相干。凉燠异朝夕，万事谁独坚。宛彼风中箨，众芳自此残。至理冥变化，履霜用为叹。
杂诗二十二首·其二〇
作者：刘敞
朝代：宋

雍门妙弦歌，哀响激人耳。
伟哉孟尝君，慷慨泪如水。
当生復念死，谁谓悲能已。
丝桐信感人，世固乏之子。
杂诗二十二首·其二一
作者：刘敞
朝代：宋

昔者有化人，来集周王庭。
咫尺逝万里，顷刻超百龄。
五音荡心神，耳乱不可听。
众采眩其目，不分丹与青。
飘鹞惑真僞，怳忽迷窈冥。
驰思八极表，讵知日与星。
未尝出户牖，自疑涉天廷。
左右莫觉悟，兀然殆遗形。
祈招作悲歌，圣贤用为经。
杂诗二十二首·其二十
作者：刘敞
朝代：宋

雍门妙弦歌，哀响激人耳。伟哉孟尝君，慷慨泪如水。当生复念死，谁谓悲能已。丝桐信感人，世固乏之子。
杂诗二十二首·其二十一
作者：刘敞
朝代：宋

昔者有化人，来集周王庭。咫尺逝万里，顷刻超百龄。五音荡心神，耳乱不可听。众采眩其目，不分丹与青。飘鹞惑真伪，恍忽迷窈冥。驰思八极表，讵知日与星。未尝出户牖，自疑涉天廷。左右莫觉悟，兀然殆遗形。祈招作悲歌，圣贤用为经。
杂诗二十二首·其二十二
作者：刘敞
朝代：宋
体裁：古风

翩翩丹穴鸟，志在万里外。营营持罦叟，何事守蒿艾。声音可得闻，羽翮不能害。嗟彼雉与兔，首身自此碎。
杂诗二十二首·其五
作者：刘敞
朝代：宋
体裁：古风

勿以隋侯珠，弹雀千仞峰。勿以和氏璧，投人昏夜中。弹雀不可期，投人未必容。大贤恶皦皦，所以明若蒙。
杂诗二十二首·其八
作者：刘敞
朝代：宋

秋风吹宾鸿，千里飞一息。水阔稻粱寡，天寒霜雪逼。岂不抱远志，憔悴伤颜色。鷾鸸乘春晖，采采华羽翼。侧身袭人间，慧巧谁怵愓。出入金玉堂，户牖初不隔。上无饮啄患，下有居处益。胡为事高远，肮脏莫自适。
杂诗二十二首·其八
作者：刘敞
朝代：宋

秋风吹宾鸿，千里飞一息。
水阔稻粱寡，天寒霜雪逼。
岂不抱远志，憔悴伤颜色。
鷾鸸乘春晖，采采华羽翼。
侧身袭人间，慧巧谁怵愓。
出入金玉堂，户牖初不隔。
上无饮啄患，下有居处益。
胡为事高远，骯脏莫自适。
杂诗二十二首·其六
作者：刘敞
朝代：宋

积薪莫自高，失马莫自悲。薪积常先焚，马失常复归。人情习所近，物理岂易推。君看祸福间，纷纠如纆徽。
杂诗二十二首·其六
作者：刘敞
朝代：宋

积薪莫自高，失马莫自悲。
薪积常先焚，马失常復归。
人情习所近，物理岂易推。
君看祸福间，纷纠如纆徽。
杂诗二十二首·其十
作者：刘敞
朝代：宋

悠悠浮空云，明晖何倏忽。造物固难恃，变化亦仓猝。响莫为雷霆，明莫为日月。日月易遮蔽，雷霆易奔绝。
杂诗二十二首·其十一
作者：刘敞
朝代：宋

古风不可复，习俗已久敝。咄嗟忠与信，流荡为诈术。诈忠惑其君，诈愚安其身。色厉内以荏，行违貌取仁。三年始横流，后来更日新。至公弃涂炭，正道败荆榛。已矣千载后，谁能反其身。
杂诗二十二首·其十七
作者：刘敞
朝代：宋
体裁：古风

蛟龙蟠深泥，鱼龟颇同调。变化且何有，蝘蜓亦可笑。煌煌千金珠，百仞閟其耀。风雷在所遇，隐显始独妙。屈身天地间，微物安得料。
杂诗二十二首·其十三
作者：刘敞
朝代：宋

皇天不绝命，百姓何震愆。岁暮霜雪至，悠悠事南迁。羁鸟哀去巢，游鱼乐怀渊。如何道旁子，逝将不复还。西望周郑郊，顾想河洛间。伯鱼不可作，涕流为沦涟。
杂诗二十二首·其十九
作者：刘敞
朝代：宋

道薄德亦散，功名为时须。用力世所贤，守正众云愚。智者竞蒿目，小人复迩图。悠悠三季后，此风益已渝。安知治未病，舐痔而多车。尧舜无能名，越哉巳矣夫。
杂诗二十二首·其十二
作者：刘敞
朝代：宋

毁巢凤不至，竭泽龙不游。贤者有所归，得非龙凤俦。周公下白屋，圣德被九州。赵禹谢宾客，汉朝以为优。浇淳不相袭，用舍何其缪。苟循一身利，不为万姓谋。哀彼杖杜诗，死生遗道周。
杂诗二十二首·其十五
作者：刘敞
朝代：宋
体裁：古风

嶰山有奇竹，老弃阴崖巅。太丘有神鼎，逃匿千丈渊。光景閟不见，音容杳无传。岂能向时俗，干进心拳拳。世贵一人敌，又称朱丝弦。吾欲评其风，愿君咏此篇。
杂诗二十二首·其十八
作者：刘敞
朝代：宋

伯夷逃西山，尼父居九夷。世苟不我用，我方从此辞。道悠岂忌远，义丰不云饥。世非乏贤士，为问从者谁。由也实好勇，叔齐固同时。舍此乃无人，籧篨而戚施。远矣千岁后，怆焉我心悲。
杂诗二十二首·其十六
作者：刘敞
朝代：宋
体裁：古风

凿井取泉饮，上山采薇食。岂不信憔悴，所愿皆我力。泉也非难致，薇也亦易得。志士耻徒饱，众人苟所获。牺牲畏刍拳，樊笼害羽翼。悟理宜在早，无为晚更惑。
杂诗二十二首·其十四
作者：刘敞
朝代：宋

爨桐深灶下，埋剑古狱间。怨声动旁人，愤气凌彼天。当时颇见旌，后世称为贤。自古闻知音，此事或偶然。
杂诗二十二首·其四
作者：刘敞
朝代：宋
体裁：古风

昆崙邈人境，日月相蔽亏。上有仙圣居，帝阍俯崔嵬。王毋坐少广，有娥閟瑶台。弱水不可梁，大荒旷无厓。周穆昔好游，超绝仅能陪。方朔偷桃儿，沈浊何乃来。青鸟通其使，雄鸟为之媒。灵化信难测，真契从此推。
杂诗效阮步兵
作者：刘敞
朝代：宋

浮云泱郁，迨天未雨。习习和风，长我稷黍。乾道变化，群龙以序。元首永康，股肱是辅。其辅惟何，惟伊及吕。其康惟何，惟尧及禹。我食既丰，我衣惟楚。无有后艰，既歌且舞。我徂何往，于彼淮滨。俯玩其流，清波磷磷。扶摇起鹇，四海扬尘。孰能高蹈，独洁其身。众人惑惑，贤者葆真。独寐寤歌，忘我贱贫。
杂诗效阮步兵
作者：刘敞
朝代：宋

浮云泱郁，迨天未雨。
习习和风，长我稷黍。
干道变化，羣龙以序。
元首永康，股肱是辅。
其辅惟何，惟伊及吕。
其康惟何，惟尧及禹。
我食既丰，我衣惟楚。
无有后艰，既歌且舞。
我徂何往，于彼淮滨。
俯玩其流，清波磷磷。
扶摇起鷴，四海扬尘。
孰能高蹈，独洁其身。
众人惑惑，贤者葆真。
独寐寤歌，忘我贱贫。
李太傅挽词三首
作者：刘敞
朝代：宋

数闻伏阁议，屡上荐贤书。任重道空远，名荣身反疏。异乡悲鵩鸟，清诏隔公车。招隐真虚语，江湖万里馀。报国念推毂，逢忧甘噬脐。孤鸣一垂翅，举俗竞吹赍。山鬼离居远，灵魂失路迷。天高不可问，愁意日凄凄。识理未曾误，疾邪惟过深。岂忘事反覆，不忍俗浮沈。去国尚回顾，埋名方自今。异时山水意，恻恻吊鸣琴。
李太傅挽词三首·其一
作者：刘敞
朝代：宋

数闻伏阁议，屡上荐贤书。
任重道空远，名荣身反疏。
异乡悲鵩鸟，清诏隔公车。
招隐真虚语，江湖万里余。
李太傅挽词三首·其一
作者：刘敞
朝代：宋

数闻伏阁议，屡上荐贤书。任重道空远，名荣身反疏。异乡悲鵩鸟，清诏隔公车。招隐真虚语，江湖万里馀。
李太傅挽词三首·其三
作者：刘敞
朝代：宋

识理未曾误，疾邪惟过深。岂忘事反覆，不忍俗浮沈。去国尚回顾，埋名方自今。异时山水意，恻恻吊鸣琴。
李太傅挽词三首·其三
作者：刘敞
朝代：宋

识理未曾误，疾邪惟过深。
岂忘事反覆，不忍俗浮沈。
去国尚回顾，埋名方自今。
异时山水意，恻恻弔鸣琴。
李太傅挽词三首·其二
作者：刘敞
朝代：宋

报国念推毂，逢忧甘噬脐。
孤鸣一垂翅，举俗竞吹斋。
山鬼离居远，灵魂失路迷。
天高不可问，愁意日凄凄。
李太傅挽词三首·其二
作者：刘敞
朝代：宋

报国念推毂，逢忧甘噬脐。孤鸣一垂翅，举俗竞吹赍。山鬼离居远，灵魂失路迷。天高不可问，愁意日凄凄。
李氏池上醉中诗
作者：刘敞
朝代：宋
体裁：七言绝句

春塘泉脉活龙鳞，宿雨花枝覆锦茵。薄俗不容白眼客，醉乡自有葛天民。
李绵州访别
作者：刘敞
朝代：宋

天寒起常晏，日出扉未启。深巷闻传呼，儿童怪旌棨。知是汉中守，访旧来至此。适我平生怀，趋迎愿少止。结交许忘年，并坐每抗礼。语罢当远行，眷然色不喜。君惟二千石，我徒一男子。贫贱宜轻肥，反如不能已。善化迟期月，壮心隘万里。侧闻报政速，永观凌风起。宁复悲东山，滔滔历年祀。
李绵州访别
作者：刘敞
朝代：宋

天寒起常晏，日出扉未启。
深巷闻传呼，儿童怪旌棨。
知是汉中守，访旧来至此。
适我平生怀，趋迎愿少止。
结交许忘年，并坐每抗礼。
语罢当远行，眷然色不喜。
君惟二千石，我徒一男子。
贫贱宜轻肥，反如不能已。
善化迟期月，壮心隘万里。
侧闻报政速，永观凌风起。
宁復悲东山，滔滔历年祀。
李觏以太学助教召曾巩以进士及第归俱会郡下素闻两人之贤留饮涵虚阁
作者：刘敞
朝代：宋

孤鸾方北游，威凤复南翔。邂逅中道遇，其音何锵锵。太平向百年，此固多美祥。扰扰都人士，争先觌辉光。虽无醴泉流，江水清且长。虽无朝阳桐，翠树茂且芳。念将万里逝，愿得少徬徨。为君赋卷阿，因以谢楚狂。
李觏以太学助教召曾巩以进士及第归俱会郡下素闻两人之贤留饮涵虚阁
作者：刘敞
朝代：宋

孤鸾方北游，威凤復南翔。
邂逅中道遇，其音何锵锵。
太平向百年，此固多美祥。
扰扰都人士，争先觌辉光。
虽无醴泉流，江水清且长。
虽无朝阳桐，翠树茂且芳。
念将万里逝，愿得少彷徨。
为君赋卷阿，因以谢楚狂。
杏源
作者：刘敞
朝代：宋
体裁：五言绝句

浅水通渔艇，低花损帽檐。东风日夜起，幽兴此中添。
杜祁公挽词二首
作者：刘敞
朝代：宋

天下苍生望，朝端百辟师。辞荣如弃躧，得道去乘箕。无复临雍问，空馀罢市悲。会书廊庙语，世世奉萧规。第五廉莫比，留侯功不居。遗风何峻极，雅尚得冲虚。平昔常开阁，深惭晚曳裾。千金论一字，永慨袖中书。
杜祁公挽词二首·其一
作者：刘敞
朝代：宋

天下苍生望，朝端百辟师。辞荣如弃躧，得道去乘箕。无复临雍问，空馀罢市悲。会书廊庙语，世世奉萧规。
杜祁公挽词二首·其一
作者：刘敞
朝代：宋

天下苍生望，朝端百辟师。
辞荣如弃躧，得道去乘箕。
无復临雍问，空余罢市悲。
会书廊庙语，世世奉萧规。
杜祁公挽词二首·其二
作者：刘敞
朝代：宋
体裁：五言律诗

第五廉莫比，留侯功不居。遗风何峻极，雅尚得冲虚。平昔常开阁，深惭晚曳裾。千金论一字，永慨袖中书。
杜鹘花
作者：刘敞
朝代：宋
体裁：七言绝句

嫩红轻紫仙姿贵，合是山中寂寞开。九陌风尘肯相顾，可怜空使下山来。
杨十一没后重登见山楼有感
作者：刘敞
朝代：宋
体裁：五言律诗

平生交一臂，观化此山川。俯仰成陈迹，高低俱绝弦。浮云杳何处，衰病兀萧然。扰扰红尘合，谁予慰目前。
杨子寺送彦猷阁老去年四月某别彦猷于京师到今适期年矣
作者：刘敞
朝代：宋

一年再远别，尘世令人嗟。况复江湖永，空惊鬓发华。青山浮海上，远水即天涯。出处俱萍泛，悬知后会赊。
杨子寺送彦猷阁老去年四月某别彦猷于京师到今适期年矣
作者：刘敞
朝代：宋

一年再远别，尘世令人嗟。
况復江湖永，空惊鬓髪华。
青山浮海上，远水即天涯。
出处俱萍泛，悬知后会賖。
杨彦文过
作者：刘敞
朝代：宋

病起时节改，绕池飞脊令。宾交绝来往，门户常昼扃。朔风捭阊阖，冻雨翻沧溟。泥涂垫后土，气象昏圆灵。局促久增欷，据梧目思瞑。窅然顾环堵，嗒若忘我形。夫子亦何事，羁旅复伶仃。孔怀在接淅，过我不遑宁。岁晏绝晤语，谁当慰长醒。
杨彦文过
作者：刘敞
朝代：宋

病起时节改，遶池飞脊令。
宾交绝来往，门户常昼扄。
朔风捭阊阖，冻雨翻沧溟。
泥涂垫后土，气象昏圆灵。
局促久增欷，据梧目思瞑。
窅然顾环堵，嗒若忘我形。
夫子亦何事，羁旅復伶仃。
孔怀在接淅，过我不遑宁。
岁晏绝晤语，谁当慰长醒。
杨无敌庙
作者：刘敞
朝代：宋
体裁：七言绝句

西流不返日滔滔，陇上犹歌七尺刀。恸哭应知贾谊意，世人生死两鸿毛。
杨白花
作者：刘敞
朝代：宋

飞飞杨白花，随风渡江水。江水来不极，杨花去无已。鸦啼浅深树，雪落千万里。春风伤人心，绵绵复如此。
杨白花
作者：刘敞
朝代：宋

飞飞杨白花，随风渡江水。
江水来不极，杨花去无已。
鸦啼浅深树，雪落千万里。
春风伤人心，绵绵復如此。
松子岭
作者：刘敞
朝代：宋
体裁：五言律诗

鹿儿峡未尽，松子岭相望。走险暇扫荫，摩空愁乱行。霜增头皓白，尘变马晒黄。不作还乡意，羁人应断肠。
果园巷访杨寺丞
作者：刘敞
朝代：宋
体裁：七言绝句

雪霁江城气色春，果园巷口静无尘。林间水上俱通马，径入谁能问主人。
柏
作者：刘敞
朝代：宋

柏生如拳柳如把，同时移根种庭下。
柏根未活柳已荣，春风飞飞意融冶。
青条眼看千尺余，疏荫朦胧乃惊诧。
柏
作者：刘敞
朝代：宋

柏生如拳柳如把，同时移根种庭下。柏根未活柳已荣，春风飞飞意融冶。青条眼看千尺馀，疏荫朦胧乃惊诧。
某往岁侍大人守丹阳粗知此郡之盛复戏成小诗呈子高
作者：刘敞
朝代：宋

自古佳丽地，到今风物奇。群山尽回抱，绿水止逶迤。事体存都会，繁华盛昔时。秋声雄鼓角，晓色乱旌旗。楼观浑飞动，林峦互蔽亏。子鹅留客饮，白纻送歌词。太守贵如此，郎官清可知。虚投射堂策，深恨著鞭迟。
某往岁侍大人守丹阳粗知此郡之盛復戏成小诗呈子高
作者：刘敞
朝代：宋

自古佳丽地，到今风物奇。
羣山尽迴抱，绿水止逶迤。
事体存都会，繁华盛昔时。
秋声雄鼓角，晓色乱旌旗。
楼观浑飞动，林峦互蔽亏。
子鹅留客饮，白纻送歌词。
太守贵如此，郎官清可知。
虚投射堂策，深恨着鞭迟。
柳河
作者：刘敞
朝代：宋
体裁：七言绝句

相望不容三日行，多岐无奈百长亭。欲知河柳春来绿，正似山松雪后青。
树下二首
作者：刘敞
朝代：宋

中庭两佳树，密叶如翠帷。擢干一何高，铺阴被前墀。清风自翩翻，正昼无炎曦。拱揖在我前，我常往参之。隐几旦复暮，卷书坐忘疲。安知非华屋，聊以庇荫为。瑶室陨帝辛，璧台丧周姬。由来灭亡祸，不为草野施。偃仰更何顾，欣欢方在兹。召公爱小棠，百岁俾勿拔。仲尼憩大树，一宿辄已伐。圣贤岂殊途，人事有穷达。出处何可常，我身固微末。上无燕伯遇，下无宋人孽。从容圣贤间，得此亦已窃。
树下二首·其一
作者：刘敞
朝代：宋

中庭两佳树，密叶如翠帷。擢干一何高，铺阴被前墀。清风自翩翻，正昼无炎曦。拱揖在我前，我常往参之。隐几旦复暮，卷书坐忘疲。安知非华屋，聊以庇荫为。瑶室陨帝辛，璧台丧周姬。由来灭亡祸，不为草野施。偃仰更何顾，欣欢方在兹。
树下二首·其一
作者：刘敞
朝代：宋

中庭两佳树，密叶如翠帷。
擢干一何高，铺阴被前墀。
清风自翩翻，正昼无炎曦。
拱揖在我前，我常往参之。
隐几旦復暮，卷书坐忘疲。
安知非华屋，聊以庇荫为。
瑶室陨帝辛，璧台丧周姬。
由来灭亡祸，不为草野施。
偃仰更何顾，欣欢方在兹。
树下二首·其二
作者：刘敞
朝代：宋

召公爱小棠，百岁俾勿拔。仲尼憩大树，一宿辄已伐。圣贤岂殊途，人事有穷达。出处何可常，我身固微末。上无燕伯遇，下无宋人孽。从容圣贤间，得此亦已窃。
树下二首·其二
作者：刘敞
朝代：宋

召公爱小棠，百歳俾勿拔。
仲尼憩大树，一宿辄已伐。
圣贤岂殊途，人事有穷达。
出处何可常，我身固微末。
上无燕伯遇，下无宋人孽。
从容圣贤间，得此亦已窃。
树阴偶坐
作者：刘敞
朝代：宋
体裁：五言律诗

朝阳送微暖，晴霭入寒空。负暄春盎盎，探策乐融融。松下坐忘返，树端遥见红。喟然感时节，举酒属邻翁。
校猎同支使作
作者：刘敞
朝代：宋
体裁：五言排律

长郊被山泽，积雪净林皋。杀物天时武，从禽士气豪。飙尘遂车骑，鹰隼乱旌旄。壮节排苍极，欢声激怒涛。兴馀生鼻火，空阔散风毛。狡穴无遗噍，穷巢或暗嗥。中原遂除害，汗马敢辞劳。劝赏车行炙，均恩士籍糟。归涂喧鼓吹，馀勇属鞬櫜。快意当如此，君看岁月滔。
校猎同支使作
作者：刘敞
朝代：宋

长郊被山泽，积雪净林皋。杀物天时武，从禽士气豪。飙尘遂车骑，鹰隼乱旌旄。壮节排苍极，欢声激怒涛。兴馀生鼻火，空阔散风毛。狡穴无遗噍，穷巢或暗嘷。中原遂除害，汗马敢辞劳。劝赏车行炙，均恩士籍糟。归涂喧鼓吹，馀勇属鞬櫜。快意当如此，君看岁月滔。
校猎同支使作
作者：刘敞
朝代：宋

长郊被山泽，积雪浄林皋。
杀物天时武，从禽士气豪。
飈尘遂车骑，鹰隼乱旌旄。
壮节排苍极，欢声激怒涛。
兴余生鼻火，空阔散风毛。
狡穴无遗噍，穷巢或暗嘷。
中原遂除害，汗马敢辞劳。
劝赏车行炙，均恩士籍醩。
归涂喧鼓吹，余勇属鞬櫜。
快意当如此，君看岁月淊。
桃源
作者：刘敞
朝代：宋

武陵溪水清无尘，武陵桃树花长春。会买渔舟谢宾客，来作武陵山下人。秦人洞府晋人溪，碧草红桃处处迷。流水至今堪怅望，问津从古失端倪。山川非复壶中见，鸡犬犹传云外啼。顾视人间真敝屣，为烦仙子托幽栖。
桃源
作者：刘敞
朝代：宋

武陵溪水清无尘，武陵桃树花长春。
会买渔舟谢宾客，来作武陵山下人。
秦人洞府晋人溪，碧草红桃处处迷。
流水至今堪怅望，问津从古失端倪。
山川非復壸中见，鸡犬犹传云外啼。
頋视人间真敝屣，为烦仙子託幽栖。
桃花三首
作者：刘敞
朝代：宋

消露浓霞满眼春，攀香弄影地无尘。仙源一入吾将老，不学武陵溪上人。碧海仙山拂太微，春风蟠木发瑶池。人间日月知多少，坐见高花烂漫时。
桃花三首·其一
作者：刘敞
朝代：宋
体裁：七言绝句

消露浓霞满眼春，攀香弄影地无尘。仙源一入吾将老，不学武陵溪上人。
桃花三首·其二
作者：刘敞
朝代：宋
体裁：七言绝句

碧海仙山拂太微，春风蟠木发瑶池。人间日月知多少，坐见高花烂漫时。
桐花
作者：刘敞
朝代：宋

一株青玉立，千叶绿云委。
亭亭五丈余，高意犹未已。
仙僧年九十，清净老不死。
自云手种时，一颗青桐子。
桐花
作者：刘敞
朝代：宋

一株青玉立，千叶绿云委。亭亭五丈馀，高意犹未已。仙僧年九十，清净老不死。自云手种时，一颗青桐子。
桐轩晚坐
作者：刘敞
朝代：宋

孤轩绕危桐，飒飒闻闹雨。惊起视前除，飞花乱如舞。轻香密伊席，晚景容当户。玉粉散游蜂，珠华溅高宇。纷纷绿苔上，半已随泥土。邈彼丹穴鸟，何年翥文羽。芳时不可骤，岁晏聊容与。
桐轩晚坐
作者：刘敞
朝代：宋

孤轩遶危桐，飒飒闻闹雨。
惊起视前除，飞花乱如舞。
轻香密伊席，晚景容当户。
玉粉散游蜂，珠华溅高宇。
纷纷绿苔上，半已随泥土。
邈彼丹穴鸟，何年翥文羽。
芳时不可骤，岁晏聊容与。
桧花
作者：刘敞
朝代：宋
体裁：古风

百花乘春辉，红白相妩媚。暂开已半落，过眼如梦寐。繁奢能几时，寂寞都埽地。儿童惜徘徊，妇女瞻歔欷。中庭两桧树，百尺浮云际。芳意不玩俗，秀色亦自喜。绿烟凝参差，金粟点细碎。霏霏堕疏香，袅袅隔清吹。足明后凋节，不与众草类。忽思折瑶花，自放天宇外。
梅
作者：刘敞
朝代：宋

江东梅树江西客，僻地相逢眼俱白。
杂花乱草斗青春，玉树琼枝比颜色。
轻阴漠漠寒不返，清雨高风旦连夕。
惜无白日照芳菲，决云之剑那能得。
忽忆曾过上林苑，五柞长杨心所识。
结根擢秀皆寻常，得地翻宜帝王侧。
后皇嘉树无远迩，尔生自合居南国。
勉留佳实和君羮，丁宁妇女无所摘。
梅
作者：刘敞
朝代：宋

江东梅树江西客，僻地相逢眼俱白。杂花乱草斗青春，玉树琼枝比颜色。轻阴漠漠寒不返，清雨高风旦连夕。惜无白日照芳菲，决云之剑那能得。忽忆曾过上林苑，五柞长杨心所识。结根擢秀皆寻常，得地翻宜帝王侧。后皇嘉树无远迩，尔生自合居南国。勉留佳实和君羹，丁宁妇女无所摘。
梅
作者：刘敞
朝代：宋
体裁：五言律诗

泽国春还早，山梅腊竞花。缤纷迷雪意，浩荡逼年华。驿使红尘远，江风短日斜。芳菲恐易失，愁思乱悲笳。
梅雨
作者：刘敞
朝代：宋

无穷云雾湿梅天，终日昏昏只欲眠。髀肉生圆头发白，强寻高处望山川。
梅雨
作者：刘敞
朝代：宋

无穷云雾湿梅天，终日昏昏只欲眠。
髀肉生圆头髪白，强寻高处望山川。
梦中
作者：刘敞
朝代：宋
体裁：古风

谁谓夏夜短，一夕梦九逝。梦中如平生，欢笑随母氏。觉来拊形躯，独在人间世。上呼声连天，洒泣血满地。何忍留我生，哀哀抱微志。
棕榈
作者：刘敞
朝代：宋

纛影吒挲竿影直，雪中霜里伴松筠。可怜憔悴凌云色，还是昂藏独立人。
椶榈
作者：刘敞
朝代：宋

纛影咤挲竿影直，雪中霜裏伴松筠。
可怜憔悴凌云色，还是昂藏独立人。
楚风四首
作者：刘敞
朝代：宋

三楚多秀士，从古谓之然。接舆既髡首，三闾复沈渊。大屈备时玩，白珩为世传。秕糠凤鸟歌，瓦砾离骚篇。已矣德既隐，孔车为回旋。严严章华宫，灼灼高唐观。庆吊随俯仰，离合异昏旦。人生讵能几，物化每交乱。千秋万岁后，寂寞江与汉。宜僚乐市肆，叔敖荣寝丘。不恶渔钓卑，吾闻公阅休。颠冥天地间，世与我悠悠。岂悟多种橘，可齐千户侯。唐侯两骕骦，夙昔困多难。蔡国双狐白，岂知反为患。世衰道为遹，服美自取间。敝缊可终身，鸿飞谅何篡。
楚风四首·其一
作者：刘敞
朝代：宋

三楚多秀士，从古谓之然。
接舆既髠首，三闾復沈渊。
大屈备时玩，白珩为世传。
粃糠凤鸟歌，瓦砾离骚篇。
已矣德既隐，孔车为回旋。
楚风四首·其一
作者：刘敞
朝代：宋

三楚多秀士，从古谓之然。接舆既髡首，三闾复沈渊。大屈备时玩，白珩为世传。秕糠凤鸟歌，瓦砾离骚篇。已矣德既隐，孔车为回旋。
楚风四首·其三
作者：刘敞
朝代：宋
体裁：古风

宜僚乐市肆，叔敖荣寝丘。不恶渔钓卑，吾闻公阅休。颠冥天地间，世与我悠悠。岂悟多种橘，可齐千户侯。
楚风四首·其二
作者：刘敞
朝代：宋

严严章华宫，灼灼高唐观。庆吊随俯仰，离合异昏旦。人生讵能几，物化每交乱。千秋万岁后，寂寞江与汉。
楚风四首·其二
作者：刘敞
朝代：宋

严严章华宫，灼灼高唐观。
庆弔随俯仰，离合异昏旦。
人生讵能几，物化毎交乱。
千秋万岁后，寂寞江与汉。
楚风四首·其四
作者：刘敞
朝代：宋

唐侯两骕骦，夙昔困多难。蔡国双狐白，岂知反为患。世衰道为遹，服美自取间。敝缊可终身，鸿飞谅何篡。
楚风四首·其四
作者：刘敞
朝代：宋

唐侯两骕骦，夙昔困多难。
蔡国双狐白，岂知反为患。
世衰道为遹，服美自取间。
敝缊可终身，鸿飞谅何簒。
榴花洞
作者：刘敞
朝代：宋

熏风四月羣芳歇，火玉烧枝拂露华。
偶坐清阴人不到，白鬚道士进流霞。
榴花洞
作者：刘敞
朝代：宋

熏风四月群芳歇，火玉烧枝拂露华。偶坐清阴人不到，白须道士进流霞。
槐阴
作者：刘敞
朝代：宋

都城广陌如绮分，绿槐左右结浮云。火轮东升又西没，倒影参差朝复曛。轻车重马谁家子，侧肩相逢密如蚁。共看择荫须臾间，可怜争道寻常里。下有沟水日夜流，年华视此俱悠悠。
槐阴
作者：刘敞
朝代：宋

都城广陌如绮分，绿槐左右结浮云。
火轮东升又西没，倒影参差朝復曛。
轻车重马谁家子，侧肩相逢密如蚁。
共看择荫须臾间，可怜争道寻常裏。
下有沟水日夜流，年华视此俱悠悠。
樊口
作者：刘敞
朝代：宋
体裁：古风

回舟武昌郭，暂往樊水上。樊水何清冷，樊山亦孤壮。寿藤验百岁，乔木过十丈。绝俗殊崎岖，攀缘幸可傍。林端见渔舍，户牖相背向。鸡犬鸣云中，神仙岂殊状。昔闻元次山，于焉寄荒浪。邻里俱已非，陵谷平得丧。茅茨固微物，芜灭不可访。向乏数卷书，终随众人葬。清时易直道，末俗摈高尚。陈迹成渺茫，孤吟屡惆怅。
樱桃
作者：刘敞
朝代：宋

东风吹陈根，万木含芳华。客愁独不改，浩荡津无涯。朝光破浮隐，暄鸟声交加。樱桃此时盛，满树纷彤霞。当户仍拂帘，参差自相遮。日高卧未起，顾见惊且嗟。此复几日繁，譬如空中花。非无一樽酒，玩之到景斜。多虑使意衰，怅然奈尔何。
樱桃
作者：刘敞
朝代：宋

东风吹陈根，万木含芳华。
客愁独不改，浩荡津无涯。
朝光破浮隐，暄鸟声交加。
樱桃此时盛，满树纷彤霞。
当户仍拂帘，参差自相遮。
日高卧未起，顾见惊且嗟。
此復几日繁，譬如空中花。
非无一樽酒，玩之到景斜。
多虑使意衰，怅然奈尔何。
樱桃
作者：刘敞
朝代：宋

晨晖照屋清露稀，樱桃花房欲开齐。
繁华先得造物巧，不与众卉争高低。
参差萼萼相照耀，恍惚满眼令人迷。
樱桃花开留徐二饮
作者：刘敞
朝代：宋

晨晖照屋清露晞，樱桃花房开欲齐。繁花先得造物巧，不与众卉争高低。参差萼萼相照耀，恍惚满眼令人迷。鸟惊风过若无意，云起雪飞空满蹊。仰攀浓香俯玩影，应接不暇昏鸦栖。流光易失动壮士，斗酒相劳和天倪。浩歌直欲并日夜，醉耳不能分鼓鼙。人间出处未尝定，暂虽会合终当暌。子今跃马至万里，脱略尘土排云霓。豫知明年花复发，怅望君子无由携。少年且作后日意，更使封植惊淮西。
樱桃花开留徐二饮
作者：刘敞
朝代：宋

晨晖照屋清露晞，樱桃花房开欲齐。
繁花先得造物巧，不与众卉争高低。
参差蕚蕚相照耀，恍惚满眼令人迷。
鸟惊风过若无意，云起雪飞空满蹊。
仰攀浓香俯玩影，应接不暇昏鸦栖。
流光易失动壮士，斗酒相劳和天倪。
浩歌直欲并日夜，醉耳不能分鼓鼙。
人间出处未尝定，暂虽会合终当暌。
子今跃马至万里，脱略尘土排云霓。
豫知明年花復发，怅望君子无由携。
少年且作后日意，更使封植惊淮西。
橄揽
作者：刘敞
朝代：宋

吾昔评橄榄，不在百果后。其材中栋梁，其实过橙楱。俗人多未识，至美或莫售。材以远见遗，实以苦为诟。华堂娱嘉宾，甘脆陈左右。此物万里来，真味宁免陋。欲观绝伦效，宜与危事遘。江鱼肆潜毒，顷刻辄僵仆。昔酒发狂醒，千日尚沈瞀。性命如危弦，一绝不可救。幸能服刀圭，咄嗟反其旧。此亦天下奇，能使夭者寿。岂殊鲁连子，谈笑解纷斗。功成归海滨，不愿千乘富。
橄揽
作者：刘敞
朝代：宋

吾昔评橄榄，不在百果后。
其材中栋梁，其实过橙楱。
俗人多未识，至美或莫售。
材以远见遗，实以苦为诟。
华堂娱嘉宾，甘脆陈左右。
此物万里来，真味宁免陋。
欲观绝伦效，宜与危事遘。
江鱼肆潜毒，顷刻辄僵仆。
昔酒发狂醒，千日尚沈瞀。
性命如危絃，一绝不可救。
幸能服刀圭，咄嗟反其旧。
此亦天下奇，能使夭者寿。
岂殊鲁连子，谈笑解纷斗。
功成归海滨，不愿千乘富。
檀州
作者：刘敞
朝代：宋

穷谷回看尽，孤城平望遥。市声衙日集，海盖午时消。冠带才通汉，山川更入辽。春风解冰雪，最觉马蹄骄。
檀州
作者：刘敞
朝代：宋

穷谷回看尽，孤城平望遥。
市声衙日集，海盖午时消。
冠带才通汉，山川更入辽。
春风觧冰雪，最觉马蹄骄。
檐下
作者：刘敞
朝代：宋

檐下渠泉朝暮声，楼头山色四时青。此中故有无穷意，正要悠悠醉复醒。
檐下
作者：刘敞
朝代：宋

檐下渠泉朝暮声，楼头山色四时青。
此中故有无穷意，正要悠悠醉復醒。
次袁陟十四韵
作者：刘敞
朝代：宋

羁旅嗟无友，佯狂汉水阴。相逢幸倾盖，送别怅分襟。之子虽吏隐，高名何陆沈。蛟龙蟠学海，风雨润词林。寡和尝歌郢，传经雅属参。丈人今谕蜀，干誉尔劳心。接淅予征远，看云反顾深。旅怀兼去住，秋色怆登临。信有江山助，宜无雾露侵。相思见逸唱，清绝响寒砧。击节时孤笑，开樽忆共斟。岁华几向晚，客恨孰能禁。城阙愁回首，诗人诲嗣音。曾非青玉案，为愧洛生吟。
次袁陟十四韵
作者：刘敞
朝代：宋

羁旅嗟无友，佯狂汉水阴。
相逢幸倾盖，送别怅分襟。
之子虽吏隐，高名何陆沈。
蛟龙蟠学海，风雨润词林。
寡和尝歌郢，传经雅属参。
丈人今谕蜀，干誉尔劳心。
接淅予征远，看云反顾深。
旅怀兼去住，秋色怆登临。
信有江山助，宜无雾露侵。
相思见逸唱，清绝响寒砧。
击节时孤笑，开樽忆共斟。
歳华几向晚，客恨孰能禁。
城阙愁回首，诗人诲嗣音。
曾非青玉案，为愧洛生吟。
次韵和宋职方北城
作者：刘敞
朝代：宋

菏泽元通济，陶邱已近齐。
身纡会稽绶，诏圻武都泥。
求瘼初无术，端居愧择栖。
万家严壁垒，五雉耸楼梯。
版筑人同欲，经营事不迷。
峻防谁敢慢，隆栋可言低。
兵卫森旗戟，军声迭鼓鼙。
论诗讥自郐，肄士取诸暌。
物境晨昏异，宾朋步武跻。
远烟春漠漠，残雪昼凄凄。
华髮欢同籍，他年恨解携。
琼瑰何足报，埽壁为君题。
次韵和宋职方北城
作者：刘敞
朝代：宋

菏泽元通济，陶邱已近齐。身纡会稽绶，诏坼武都泥。求瘼初无术，端居愧择栖。万家严壁垒，五雉耸楼梯。版筑人同欲，经营事不迷。峻防谁敢慢，隆栋可言低。兵卫森旂戟，军声叠鼓鼙。论诗讥自郐，肄士取诸暌。物境晨昏异，宾朋步武跻。远烟春漠漠，残雪昼凄凄。华发欢同籍，他年恨解携。琼瑰何足报，埽壁为君题。
次韵和寄
作者：刘敞
朝代：宋

讲业儒林璧水开，望亲云下想徘徊。平原日暖歌鸰在，横陇风高听雁来。隐几郡斋閒主诺，荐羞家府乐循陔。何时乞得归宁告，对袭班衣捧庆杯。
次韵和寄
作者：刘敞
朝代：宋

讲业儒林璧水开，望亲云下想徘徊。
平原日暖歌鸰在，横陇风高听鴈来。
隐几郡斋閒主诺，荐羞家府乐循陔。
何时乞得归宁告，对袭班衣捧庆杯。
次韵和春卿城西同步
作者：刘敞
朝代：宋

夕光却射戍楼红，野色遥瞻百里中。玉帐坐休铃下卫，春衣行试舞雩风。招携直许威仪略，戏笑深矜意气融。流水高山俱在眼，知公令望共无穷。
次韵和春卿城西同步
作者：刘敞
朝代：宋

夕光郄射戍楼红，野色遥瞻百里中。
玉帐坐休铃下卫，春衣行试舞雩风。
招擕直许威仪略，戏笑深矜意气融。
流水高山俱在眼，知公令望共无穷。
次韵和永叔岁旦对雪见寄时某于上源驿典护契丹朝正使人日当归前一日始得此诗
作者：刘敞
朝代：宋

朔风千里动高帘，雷起龙山昼拥檐。属国请缨谋巳拙，屠苏浇酒岁空添。剪幡春事宜人日，破鉴归期见玉蟾。聊欲为君留薄具，？蠡床酒水精盐。
次韵和永叔岁旦对雪见寄时某于上源驿典护契丹朝正使人日当归前一日始得此诗
作者：刘敞
朝代：宋
体裁：七言律诗

朔风千里动高帘，雷起龙山昼拥檐。属国请缨谋巳拙，屠苏浇酒岁空添。剪幡春事宜人日，破鉴归期见玉蟾。聊欲为君留薄具，�蠡床酒水精盐。
次韵和永叔岁旦对雪见寄时某于上源驿典护契丹朝正使人日当归前一日始得此诗
作者：刘敞
朝代：宋

朔风千里动高帘，雷起龙山昼拥檐。
属国请缨谋巳拙，屠苏浇酒岁空添。
翦幡春事宜人日，破鑑归期见玉蟾。
聊欲为君留薄具，𤐣蠡床酒水精盐。
次韵和王刑部秋日寄元兄尚书
作者：刘敞
朝代：宋
体裁：七言律诗

脊令原隰晓霜清，季子嗟行不自宁。归梦时环北斗极，相辉犹隔太微星。源流淮水占何远，羽翼西山药最灵。接武禁严多故事，共看兰玉出阶庭。
次韵四叔父出守新定寄欧阳一首
作者：刘敞
朝代：宋

勾吴半在海山中，闻道驱车更向东。旧治空传汉都尉，遗民无复楚诸熊。文章老去轻时辈，势利恬来付觉雄。卧理便应长闭阁，一方还见古人风。
次韵四叔父出守新定寄欧阳一首
作者：刘敞
朝代：宋

勾吴半在海山中，闻道驱车更向东。
旧治空传汉都尉，遗民无復楚诸熊。
文章老去轻时辈，势利恬来付觉雄。
卧理便应长闭阁，一方还见古人风。
次韵奉和邻几汎汝水作
作者：刘敞
朝代：宋

少濯沧浪水，成君真隐高。虚舟姿上下，樽酒寄游遨。静境惬外奖，缓歌忘我劳。兴馀可径返，落日丽平皋。
次韵奉和邻几泛汝水作
作者：刘敞
朝代：宋

少濯沧浪水，成君真隐高。
虚舟姿上下，樽酒寄游遨。
静境惬外奨，缓歌忘我劳。
兴余可径返，落日丽平皋。
次韵奉答屯田宋员外
作者：刘敞
朝代：宋

汗血龙文千里驹，长楸未试局庭隅。一麾几老诸侯相，五日初还建礼趋。独得凤毛惊众目，相望花萼照亨衢。白头漫感悲秋赋，自笑妨贤此禁涂。
次韵奉答屯田宋员外
作者：刘敞
朝代：宋

汗血龙文千里驹，长楸未试跼庭隅。
一麾几老诸侯相，五日初还建礼趋。
独得鳯毛惊众目，相望花蕚照亨衢。
白头漫感悲秋赋，自笑妨贤此禁涂。
次韵得午日酒
作者：刘敞
朝代：宋

午日风光复晏阴，轩昂未许岁华侵。楚魂招后宜皆醉，春酝来时且献斟。高枕洞庭看鸟度，卷帘衡岳听猿吟。郢中寡和由来事，应喜新诗有嗣音。
次韵得午日酒
作者：刘敞
朝代：宋

午日风光復晏阴，轩昂未许岁华侵。
楚魂招后宜皆醉，春醖来时且献斟。
高枕洞庭看鸟度，卷帘衡岳听猿吟。
郢中寡和由来事，应喜新诗有嗣音。
次韵滕岳州谢王南郡酒
作者：刘敞
朝代：宋

谁信专城千骑居，空斋图籍两三厨。销忧尽付鸱夷酒，乘兴兼忘阮籍涂。爱客谁先魏公子，长贫却爱范莱芜。归轩仍有东门饯，显父还须至百壶。
次韵滕岳州谢王南郡酒
作者：刘敞
朝代：宋

谁信专城千骑居，空斋图籍两三厨。
销忧尽付鸱夷酒，乘兴兼忘阮籍涂。
爱客谁先魏公子，长贫郄爱范莱芜。
归轩仍有东门饯，显父还须至百壶。
次韵王寺丞北城
作者：刘敞
朝代：宋

专城空岁月，报国愧纤毫。幸及农功暇，初成壁垒高。飞翚邻雉堞，萦带俯鱼濠。与听舆人诵，无令板筑劳。
次韵王寺丞北城
作者：刘敞
朝代：宋

专城空岁月，报国愧纤毫。
幸及农功暇，初成壁垒高。
飞翚邻雉堞，萦帯俯鱼濠。
与听舆人诵，无令板筑劳。
次韵酬张直温
作者：刘敞
朝代：宋

未曾相见已相知，自许闻弦可识微。每信白头于义得，岂将青眼向君违。坳堂仍滞三年蛰，寥廓方看万里飞。谁谓夜光投道路，莫因长铗起思归。
次韵酬张直温
作者：刘敞
朝代：宋

未曾相见已相知，自许闻絃可识微。
毎信白头于义得，岂将青眼向君违。
坳堂仍滞三年蛰，寥廓方看万里飞。
谁谓夜光投道路，莫因长铗起思归。
欲于旧州石桥作偶浯台以备游览先为五言
作者：刘敞
朝代：宋

河决鉅野溢，此时吾山平。
百川会两泽，千里围孤城。
桑野就芜漫，石桥尚峥嵘。
往往有白鹤，飞来羣悲鸣。
我欲览风土，因之省民耕。
谁能同我乐，谁肯从我行。
楚人哀江南，倚沼而畦瀛。
临高诵斯语，正復伤人情。
当筑十丈台，偶浯为之名。
上可容宴豆，下堪列旆旌。
棹歌出中流，箫鼓会前楹。
浮云来东山，落日隐北溟。
此乐或难忘，请公为我评。
欲于旧州石桥作偶浯台以备游览先为五言
作者：刘敞
朝代：宋

河决钜野溢，此时吾山平。百川会两泽，千里围孤城。桑野就芜漫，石桥尚峥嵘。往往有白鹤，飞来群悲鸣。我欲览风土，因之省民耕。谁能同我乐，谁肯从我行。楚人哀江南，倚沼而畦瀛。临高诵斯语，正复伤人情。当筑十丈台，偶浯为之名。上可容宴豆，下堪列旆旌。棹歌出中流，箫鼓会前楹。浮云来东山，落日隐北溟。此乐或难忘，请公为我评。
欲雪寄贡甫
作者：刘敞
朝代：宋

欲雪天地闭，积云江海昏。
着书成寂寞，玩岁觉崩奔。
鸿鴈自啸侣，鹡鸰常在原。
离忧纷满眼，浪作种庭萱。
欲雪寄贡甫
作者：刘敞
朝代：宋

欲雪天地闭，积云江海昏。著书成寂寞，玩岁觉崩奔。鸿雁自啸侣，鹡鸰常在原。离忧纷满眼，浪作种庭萱。
正月二日雪后到小园
作者：刘敞
朝代：宋
体裁：七言绝句

新年已觉有春光，宿雪无多映夕阳。竹箭晴来依旧碧，柳条暖去不胜黄。
正月初五日杜城集
作者：刘敞
朝代：宋

雪霁春容满旧都，寻春写鞚杜城隅。
冰消流水相萦带，日出南山半有无。
往事废兴悲故老，扁舟沿泝想江湖。
路人应笑山公醉，此兴由来属我徒。
正月初五日杜城集
作者：刘敞
朝代：宋

雪霁春容满旧都，寻春写鞚杜城隅。冰消流水相萦带，日出南山半有无。往事废兴悲故老，扁舟沿溯想江湖。路人应笑山公醉，此兴由来属我徒。
步登南门呈府公
作者：刘敞
朝代：宋
体裁：古风

秋至久独醒，今旦始一醉。非公爱宾客，何以强兹意。清风与人期，萧瑟万里至。落日高城西，参差数间地。顾兹景方夕，悟彼岁亦逝。造适常若希，开怀欲谁忌。畅然就酩酊，更尽酒中味。
武溪深
作者：刘敞
朝代：宋

武溪之水兮，日夜而东流。浅不可厉兮，深不可游。武溪之山兮，高下而相乘。卑不可越兮，危不可凭。母水于憾兮，毋山于仇。庚庚武溪兮，曷云其尤。
武溪深·其一
作者：刘敞
朝代：宋
体裁：古风

武溪之水兮，日夜而东流。浅不可厉兮，深不可游。
武溪深·其二
作者：刘敞
朝代：宋
体裁：古风

武溪之山兮，高下而相乘。卑不可越兮，危不可凭。
武皇
作者：刘敞
朝代：宋
体裁：七言绝句

武皇英气古无俦，解道平城遗朕忧。汗血龙媒十八万，单于台下猎清秋。
残雪
作者：刘敞
朝代：宋
体裁：五言律诗

积素不可卷，潜阳方未苏。劲风吹强起，明月照全无。封蛰龙蛇病，伤根竹柏枯。谁能开白日，后土正泥涂。
毕吏部冢
作者：刘敞
朝代：宋

蓬蒿道旁冡，云是晋时贤。
名声与陵谷，共尽一千年。
惟昔纵达观，死生同蜕蝉。
安知泉下魄，非復瓮间眠。
毕吏部冢
作者：刘敞
朝代：宋

蓬蒿道旁冢，云是晋时贤。名声与陵谷，共尽一千年。惟昔纵达观，死生同蜕蝉。安知泉下魄，非复瓮间眠。
水斋
作者：刘敞
朝代：宋
体裁：五言律诗

野塘春水平，间客自扬舲。鸥鹭时相近，波涛亦俯听。榜歌渔父曲，醉读屈平经。便欲从兹去，秋河泛客星。
永兴军作
作者：刘敞
朝代：宋
体裁：五言律诗

凉风响高树，清露坠明河。谁谓夏夜短，已觉秋气多。艳肤丽华烛，皓齿扬清歌。临觞不作意，奈此粲者何。
永叔西斋送冲卿知陜府
作者：刘敞
朝代：宋
体裁：五言律诗

我求一州牧，竟至无津涯。相看佩铜虎，似欲凌青霞。分陜本相事，憩棠成棣华。优游山河胜，肯厌多风沙。
永叔附寄滁州庶子泉李监题十二字
作者：刘敞
朝代：宋

琅琊山侧白云溪，石壁何年李监题。翰墨一时称妙绝，尘埃数字尚端倪。惊看龙虎潜光彩，恨使莓苔损角圭。大叫发狂心未足，竹林幽赏负招携。
永叔附寄滁州庶子泉李监题十二字
作者：刘敞
朝代：宋

琅琊山侧白云溪，石壁何年李监题。
翰墨一时称妙绝，尘埃数字尚端倪。
惊看龙虎潜光彩，恨使莓苔损角圭。
大呌发狂心未足，竹林幽赏负招携。
汉武帝二首
作者：刘敞
朝代：宋

武帝固英雄，总揽皆轶材。南并桂林地，北守单于台。军费累万金，马迹穷九垓。时独卜大夫，规规输其财。忠义岂不然，告缗自此开。茫茫文景后，田野卒污莱。孰谓将相谋，竟贻黔首哀。晚悟富民侯，后时信悠哉。洪波漏金堤，河伯独不仁。不有封禅行，安知愁吾民。翩翩海滨子，自以通鬼神。黄金成虚言，鸿飞邈无因。武安玩天时，独秉万国钧。怆似宣房诗，郎吏终负薪。寂寞千载间，真伪共沉沦。何乃忘谤书，世固无直言。
汉武帝二首·其一
作者：刘敞
朝代：宋

武帝固英雄，总揽皆轶材。南并桂林地，北守单于台。军费累万金，马迹穷九垓。时独卜大夫，规规输其财。忠义岂不然，告缗自此开。茫茫文景后，田野卒污莱。孰谓将相谋，竟贻黔首哀。晚悟富民侯，后时信悠哉。
汉武帝二首·其一
作者：刘敞
朝代：宋

武帝固英雄，总擥皆轶材。
南并桂林地，北守单于台。
军费累万金，马迹穷九垓。
时独卜大夫，规规输其财。
忠义岂不然，告缗自此开。
茫茫文景后，田野卒污莱。
孰谓将相谋，竟贻黔首哀。
晚悟富民侯，后时信悠哉。
汉武帝二首·其二
作者：刘敞
朝代：宋

洪波漏金堤，河伯独不仁。不有封禅行，安知愁吾民。翩翩海滨子，自以通鬼神。黄金成虚言，鸿飞邈无因。武安玩天时，独秉万国钧。怆似宣房诗，郎吏终负薪。寂寞千载间，真伪共沉沦。何乃忘谤书，世固无直言。
汉武帝二首·其二
作者：刘敞
朝代：宋

洪波漏金堤，河伯独不仁。
不有封禅行，安知愁吾民。
翩翩海滨子，自以通鬼神。
黄金成虚言，鸿飞邈无因。
武安玩天时，独秉万国钧。
怆似宣房诗，郎吏终负薪。
寂寞千载间，真僞共沉沦。
何乃忘谤书，世固无直言。
汝阴送扬州通判广陵高秘丞
作者：刘敞
朝代：宋
体裁：五言律诗

朱轓垂丝旒，千里下扬州。本郡荣何甚，治中望最优。高人孙绰贵，节妇孟光尤。问俗应宾礼，清风远镇浮。
江梅
作者：刘敞
朝代：宋
体裁：七言绝句

江南谁折一枝春，玉骨冰肤画不真。撩乱清香随驿使，尘埃满眼正愁人。
江行寄隐直
作者：刘敞
朝代：宋

自念复远适，与君仍解携。天文鹑首尾，地势陜东西。江汉饶风雨，关山盛鼓鼙。离忧各易老，秋意欲悽悽。
江行寄隐直
作者：刘敞
朝代：宋

自念復远适，与君仍解携。
天文鹑首尾，地势陜东西。
江汉饶风雨，关山盛鼓鼙。
离忧各易老，秋意欲悽悽。
池上
作者：刘敞
朝代：宋
体裁：五言绝句

修竹仍封雪，交渠已泮冰。那知四时改，独有醉腾腾。
汾州有唐大历中崇徽公主嫁回鹘时手迹在石壁上李山甫作七言诗并刻之子华永叔内翰皆继其韵亦同赋
作者：刘敞
朝代：宋
体裁：七言律诗

锦车西去水东流，汉节何年送解忧。独上青山自惆怅，强歌黄鹄少淹留。遗踪不逐哀笳断，丽句空增北渚愁。君念平城三十万，谋臣奇计已堪羞。
没蕃士
作者：刘敞
朝代：宋

丁年仕辕门，欲食万里肉。敌兵方强梁，边境日局缩。是时十月交，转战大河曲。落日天地昏，风尘蔽川陆。我师自凭陵，虏骑出深谷。路穷矢交坠，壮士同僇辱。投身致网罟，南向长恸哭。忠义安可论，功名亦已覆。悠悠捐岁序，忽忽抱心曲。每生悔为祸，致死倘还福。夜渡黄河冰，独依荒榛宿。狐狸鸣我旁，虎豹相驰逐。脱身仅毫毛，夜动昼必伏。肌肤存空骨，性命半鬼箓。十月到亭堠，门人识风俗。回头复长望，慷慨泪盈目。忆昔万人出，今还一身复。可怜同时辈，视我犹鸿鹄。永弃绝域中，几时脱臣仆。叩门谒主帅，长跪向人哭。可汗甚桀黠，其下亦辑睦。弩力思长策，勿轻用人属。
没蕃士
作者：刘敞
朝代：宋

丁年仕辕门，欲食万里肉。
敌兵方强梁，边境日局缩。
是时十月交，转战大河曲。
落日天地昏，风尘蔽川陆。
我师自凭陵，虏骑出深谷。
路穷矢交坠，壮士同僇辱。
投身致网罟，南向长恸哭。
忠义安可论，功名亦已覆。
悠悠捐岁序，忽忽抱心曲。
每生悔为祸，致死倘还福。
夜渡黄河冰，独依荒榛宿。
狐狸鸣我旁，虎豹相驰逐。
脱身仅毫毛，夜动昼必伏。
肌肤存空骨，性命半鬼箓。
十月到亭堠，门人识风俗。
回头復长望，慷慨泪盈目。
忆昔万人出，今还一身復。
可怜同时辈，视我犹鸿鹄。
永弃绝域中，几时脱臣仆。
叩门谒主帅，长跪向人哭。
可汗甚桀黠，其下亦辑睦。
弩力思长策，勿轻用人属。
河之水·其一
作者：刘敞
朝代：宋
体裁：古风

河之水兮，一直而一曲。嗟汤汤兮安所属。
河之水·其二
作者：刘敞
朝代：宋
体裁：古风

河之水兮，一浊而一清。嗟汤汤兮何时平。
河决东郡以平声为韵叔父令赋
作者：刘敞
朝代：宋

传闻大河决，远与北溟通。汜滥蛟鼍怒，萧条郡国空。淇园方下竹，瓠子复修宫。世代文成术，民怀伯禹功。沈牲烦太史，负土困关东。封禅应知外，谁人秦矩公。
河决东郡以平声为韵叔父令赋
作者：刘敞
朝代：宋

传闻大河决，远与北溟通。
汜滥蛟鼍怒，萧条郡国空。
淇园方下竹，瓠子復修宫。
世代文成术，民怀伯禹功。
沈牲烦太史，负土困关东。
封禅应知外，谁人秦矩公。
治渠
作者：刘敞
朝代：宋

旱久沟畎废，忽雨浸我庐。晨兴不及屦，出门自手锄。一直复一曲，水流若江湖。蚯蚓为蛟龙，蚁封即丘墟。生理避燥湿，一室足有馀。人事戒偷安，未能轻须臾。岂恨规摹小，所伤筋力劬。衰疾实使然，不胜一匹雏。伊昔论五帝，每嫌尽信书。及兹始欲叹，微禹吾其鱼。
治渠
作者：刘敞
朝代：宋

旱久沟畎废，忽雨浸我庐。
晨兴不及屦，出门自手锄。
一直復一曲，水流若江湖。
蚯蚓为蛟龙，蚁封即丘墟。
生理避燥湿，一室足有余。
人事戒偷安，未能轻须臾。
岂恨规摹小，所伤筋力劬。
衰疾实使然，不胜一匹雏。
伊昔论五帝，毎嫌尽信书。
及兹始欲叹，微禹吾其鱼。
泛舟
作者：刘敞
朝代：宋

溪流向人急，野色背人偏。轻浪仍堪鉴，虚舟不费牵。柳长勤拂面，鸥戏巧随船。幽兴终难尽，禽鱼莫间然。
泛舟
作者：刘敞
朝代：宋

溪流向人急，野色背人偏。
轻浪仍堪鑑，虚舟不费牵。
柳长勤拂面，鸥戏巧随船。
幽兴终难尽，禽鱼莫间然。
泛舟
作者：刘敞
朝代：宋

长啸望江汉，缅怀沧浪行。
因浮扁舟去，共尽幽人情。
春日天气佳，近郊颍水清。
杂花乱缤纷，好鸟相嘤鸣。
解缆相沿泝，凌风恣纵横。
适心故真乐，徇物皆虚名。
兴尽相与归，夕阳半东城。
泛舟
作者：刘敞
朝代：宋

长啸望江汉，缅怀沧浪行。因浮扁舟去，共尽幽人情。春日天气佳，近郊颍水清。杂花乱缤纷，好鸟相嘤鸣。解缆相沿溯，凌风恣纵横。适心故真乐，徇物皆虚名。兴尽相与归，夕阳半东城。
泛舟三首
作者：刘敞
朝代：宋

冰泮池水绿，春意亦已归。长杨特多思，浩荡随风飞。弄舟不用楫，漾漾陶春晖。回还无终极，孰谓江湖非。举觞属坐人，行乐常苦稀。一醉捐百虑，念子勿相违。乘日复来游，北林稍芳菲。当令鱼与鸟，识我心无机。雪消泉似涨，冰解舟可通。操篙不惮冷，环渚故无穷。歌咏淹短日，醉酣轻朔风。何须万乘相，始辨鸱夷翁。方池亦通舟，水色涵碧霄。解舟不用楫，漾漾随风飘。中河乍纵横，顾眄幽兴饶。白鸟逃人飞，赤鲤时复跳。稍与外物远，解襟歌且谣。安知抱忧思，谓我士也骄。
泛舟三首·其一
作者：刘敞
朝代：宋

冰泮池水绿，春意亦已归。长杨特多思，浩荡随风飞。弄舟不用楫，漾漾陶春晖。回还无终极，孰谓江湖非。举觞属坐人，行乐常苦稀。一醉捐百虑，念子勿相违。乘日复来游，北林稍芳菲。当令鱼与鸟，识我心无机。
泛舟三首·其一
作者：刘敞
朝代：宋

冰泮池水绿，春意亦已归。
长杨特多思，浩荡随风飞。
弄舟不用楫，漾漾陶春晖。
回还无终极，孰谓江湖非。
举觞属坐人，行乐常苦稀。
一醉捐百虑，念子勿相违。
乘日復来游，北林稍芳菲。
当令鱼与鸟，识我心无机。
泛舟三首·其三
作者：刘敞
朝代：宋

方池亦通舟，水色涵碧霄。解舟不用楫，漾漾随风飘。中河乍纵横，顾眄幽兴饶。白鸟逃人飞，赤鲤时复跳。稍与外物远，解襟歌且谣。安知抱忧思，谓我士也骄。
泛舟三首·其三
作者：刘敞
朝代：宋

方池亦通舟，水色涵碧霄。
解舟不用楫，漾漾随风飘。
中河乍纵横，顾眄幽兴饶。
白鸟逃人飞，赤鲤时復跳。
稍与外物远，解襟歌且謡。
安知抱忧思，谓我士也骄。
泛舟三首·其二
作者：刘敞
朝代：宋
体裁：古风

雪消泉似涨，冰解舟可通。操篙不惮冷，环渚故无穷。歌咏淹短日，醉酣轻朔风。何须万乘相，始辨鸱夷翁。
泥雨早朝
作者：刘敞
朝代：宋

云气卷舒东复西，月华明晦晓兼迷。正怜盛服坐假寐，何处苍蝇来误鸡。高卧山林劳梦想，出门冠带混涂泥。人间气味故易厌，岂若从容归治畦。
泥雨早朝
作者：刘敞
朝代：宋

云气卷舒东復西，月华明晦晓兼迷。
正怜盛服坐假寐，何处苍蝇来误鸡。
高卧山林劳梦想，出门冠带混涂泥。
人间气味故易厌，岂若从容归治畦。
洗竹
作者：刘敞
朝代：宋

舍侧万竿绿，萧萧终岁佳。翠深疑魍魉，根老畏龙蛇。剪剔扶霜节，分张及马挝。世无嵇阮辈，竟负野人家。
洗竹
作者：刘敞
朝代：宋

舍侧万竿绿，萧萧终岁佳。
翠深疑魍魉，根老畏龙蛇。
翦剔扶霜节，分张及马挝。
世无嵇阮辈，竟负野人家。
津亭
作者：刘敞
朝代：宋

西风豁愁阴，天水两涵泳。微波荡寒日，极目万里净。离披蒹葭老，萧瑟原野迥。物容惊客怀，橹声动归兴。倦游发恐白，多虑身复病。缅慕苍梧云，无心自辉映。
津亭
作者：刘敞
朝代：宋

西风豁愁阴，天水两涵泳。
微波荡寒日，极目万里浄。
离披蒹葭老，萧瑟原野迥。
物容惊客怀，橹声动归兴。
倦游髪恐白，多虑身復病。
缅慕苍梧云，无心自辉映。
洪州黄推官
作者：刘敞
朝代：宋
体裁：古风

江表山水区，南昌神仙宅。固宜生贤俊，邈与尘土隔。昔在君伯氏，实为万夫特。文采何辉煌，声名盛赫奕。差池中道夭，冥漠神理默。德业谁与伦，天伦自准的。龙蟠岂终潜，鸟伏必远击。君今钟其美，远到未可测。
洪泽阻风
作者：刘敞
朝代：宋
体裁：七言绝句

风振苍山海逆流，扁舟未济使人愁。聊把钓竿消永日，溪翁沙鹭共悠悠。
浄土院从王伯初饮呈座人
作者：刘敞
朝代：宋
体裁：七言绝句

雪满春城幽兴长，放歌起舞尽君觞。幸怜犀首饮无事，不怪次公醒亦狂。
浚井
作者：刘敞
朝代：宋

凿井勿惮深，汲绳欲令长。凿深源不竭，汲远气自凉。岂如潢污水，汩汩道路旁。虽复不远求，饮之剧燖汤。虚烦生四支，淟涊不自强。野语合为国，愿君著岩廊。
浚井
作者：刘敞
朝代：宋

凿井勿惮深，汲绳欲令长。
凿深源不竭，汲远气自凉。
岂如潢污水，汩汩道路旁。
虽復不远求，饮之剧燖汤。
虚烦生四支，淟涊不自强。
野语合为国，愿君着岩廊。
浮云
作者：刘敞
朝代：宋

高云乘飇风，泱漭纵所适。
大哉九霄阔，俾尔万里客。
岂无一掬润，浩荡洗南国。
应龙潜冀州，回首空眇默。
浮云
作者：刘敞
朝代：宋

高云乘飙风，泱漭纵所适。大哉九霄阔，俾尔万里客。岂无一掬润，浩荡洗南国。应龙潜冀州，回首空眇默。
浮光山人
作者：刘敞
朝代：宋
体裁：古风

先生方独往，逝与一世辞。虽未超云霞，岂尝顾喧卑。事亲止于适，接物能不为。谷中虎豹多，往往行自随。此是真人风，何必太古时。吾欲从之游，自嫌迹尚非。寄心逍遥间，聊可以相期。
浮舟西阳池中
作者：刘敞
朝代：宋
体裁：五言律诗

爱水都成癖，浮舟不厌频。寒泉清见底，刳木略容人。故故乘流往，飘飘得意真。槎头尺许地，鸥鸟欲相驯。
涵虚阁昼卧
作者：刘敞
朝代：宋

池水无波清照心，庭柯交让绿成阴。游鱼自与江湖阔，翔鸟不期山谷深。身外悠悠日复夜，世间扰扰古犹今。寄愁天上从吾乐，高卧聊为招隐吟。
涵虚阁昼卧
作者：刘敞
朝代：宋

池水无波清照心，庭柯交让绿成阴。
游鱼自与江湖阔，翔鸟不期山谷深。
身外悠悠日復夜，世间扰扰古犹今。
寄愁天上从吾乐，高卧聊为招隐吟。
涵虚阁玩玄猿孔雀
作者：刘敞
朝代：宋
体裁：古风

清池明夕景，高树含凉风。巴猿戏前槛，越鸟安深笼。悲吟激清涨，文绣挥蒙茸。弱丧不自非，全生或为容。旷然感真乐，达哉濠梁翁。
淮上微雨寄天隐彦文
作者：刘敞
朝代：宋

海风吹微云，载雨淮上来。
洒埽区宇间，削然无尘埃。
四月虽徂暑，幽襟为之开。
思我同心人，閟兹千里怀。
悠悠日巳远，勤勤首屡回。
安得乘轻飇，相从孝王台。
淮上微雨寄天隐彦文
作者：刘敞
朝代：宋

海风吹微云，载雨淮上来。洒埽区宇间，削然无尘埃。四月虽徂暑，幽襟为之开。思我同心人，閟兹千里怀。悠悠日巳远，勤勤首屡回。安得乘轻飙，相从孝王台。
淮上期庞十一不至
作者：刘敞
朝代：宋
体裁：五言排律

淮上称晨朝，晨光满丽谯。有怀空怅望，无和独行谣。水色全含鉴，林花半隐樵。云烟平宿莽，鸥鸟破春苗。野俗阳歌丽，游人白马骄。先生惟寂寞，至乐亦逍遥。洙泗风差远，川原景幸饶。思君不得见，何以助箪瓢。
淮西庙梅花独此处有之
作者：刘敞
朝代：宋
体裁：五言排律

荏苒江南村，芬菲腊后春。逾淮翻不变，映雪已争新。侠骨香惊俗，冰肤冷照邻。定非随驿使，直恐谪仙人。闻笛空含怨，看图恨失真。应为一时赏，莫与众芳伦。
淮西延平以诗见寄因书陜城即事用酬来唱
作者：刘敞
朝代：宋

陜郊古云重，雄胜地所该。
羣山左右顾，大河西北来。
府署凭中高，一日万景开。
是时八九月，秋色清池台。
樽酒雨余酌，笙歌云际回。
追欢缅前会，真乐非昔陪。
宾客虽日过，礼俗多嫌猜。
于焉备厨传，安得忘形骸。
神交与心赏，怀旧何悠哉。
淮西延平以诗见寄因书陜城即事用酬来唱
作者：刘敞
朝代：宋

陜郊古云重，雄胜地所该。群山左右顾，大河西北来。府署凭中高，一日万景开。是时八九月，秋色清池台。樽酒雨馀酌，笙歌云际回。追欢缅前会，真乐非昔陪。宾客虽日过，礼俗多嫌猜。于焉备厨传，安得忘形骸。神交与心赏，怀旧何悠哉。
深甫往固陵
作者：刘敞
朝代：宋

闻君异乡客，岁暮江淮间。
山雪夜多兴，桂枝春可攀。
南风玩啙窳，浮俗矜游閒。
安所弹长铗，何当问刀环。
天伦眉最白，子舍衣仍斑。
勿学髠接舆，佯狂因不还。
深甫往固陵
作者：刘敞
朝代：宋

闻君异乡客，岁暮江淮间。山雪夜多兴，桂枝春可攀。南风玩啙窳，浮俗矜游閒。安所弹长铗，何当问刀环。天伦眉最白，子舍衣仍斑。勿学髡接舆，佯狂因不还。
深甫过留宿并示近诗
作者：刘敞
朝代：宋

别长会时稀，乐少忧日多。邂逅非素期，悲欢奈君何。明灯照空窗，风雪满天地。此时坐相对，达旦终不寐。少年慕结交，徒以此方寸。危生始自感，来日安可问。意气久已夺，形发亦已衰。如何切磋意，不废平生时。惊禽坠虚弦，病叶陨轻露。一闻伤心奏，涕下已如注。
深甫过留宿并示近诗
作者：刘敞
朝代：宋

别长会时稀，乐少忧日多。
邂逅非素期，悲欢奈君何。
明灯照空窗，风雪满天地。
此时坐相对，达旦终不寐。
少年慕结交，徒以此方寸。
危生始自感，来日安可问。
意气久已夺，形髪亦已衰。
如何切磋意，不废平生时。
惊禽坠虚弦，病叶陨轻露。
一闻伤心奏，涕下已如注。
清平乐
作者：刘敞
朝代：宋

小山业桂。最有留人意。拂叶攀花无限思。雨湿浓香满袂。
别来过了秋光。翠帘昨夜新霜。多少月宫闲地，姮娥与借微芳。
清平乐·小山丛桂
作者：刘敞
朝代：宋
体裁：词

小山丛桂。最有留人意。拂叶攀花无限思。雨湿浓香满袂。别来过了秋光。翠帘昨夜新霜。多少月宫闲地，姮娥与借微芳。
清明后鴈
作者：刘敞
朝代：宋
体裁：五言绝句

留滞江南久，今来万里归。春风稍和暖，作意入云飞。
渔台
作者：刘敞
朝代：宋
体裁：五言绝句

陈渔何处好，层观倚高城。快意屠门嚼，安知万里鲸。
渔翁
作者：刘敞
朝代：宋

白头老翁披败蓑，求鱼终日罩淮波。
波深水阔望不绝，网目虽繁能几何。
大鱼鳣鱏入渊底，小鱼魂鲵登网裏。
手皲足趼吁可怜，何不为网大如天。
渔翁
作者：刘敞
朝代：宋

白头老翁披败蓑，求鱼终日罩淮波。波深水阔望不绝，网目虽繁能几何。大鱼鳣鲟入渊底，小鱼魂鲵登网里。手皲足趼吁可怜，何不为网大如天。
温柑
作者：刘敞
朝代：宋

后皇富佳树，柑实掩羣众。
磊落骊珠圆，参差金壶重。
剖丹琼瑶碎，蓄润霜雪冻。
封苞万里险，照耀高堂供。
忆昔伯禹籍，苍茫阙斯贡。
及乎骚人赋，流落遗尔颂。
反登橘柚辈，海物随错综。
图谍迷万世，不平竟谁讼。
颇疑古未有，彼故得豪縦。
溟海通蓬莱，近由仙者种。
又疑美过绝，谗口斥不用。
寂寥三王时，此理弥可痛。
安得举其族，北迁越岩洞。
岁比万户封，蠲烦与人共。
温柑
作者：刘敞
朝代：宋

后皇富佳树，柑实掩群众。磊落骊珠圆，参差金壶重。剖丹琼瑶碎，蓄润霜雪冻。封苞万里险，照耀高堂供。忆昔伯禹籍，苍茫阙斯贡。及乎骚人赋，流落遗尔颂。反登橘柚辈，海物随错综。图谍迷万世，不平竟谁讼。颇疑古未有，彼故得豪纵。溟海通蓬莱，近由仙者种。又疑美过绝，谗口斥不用。寂寥三王时，此理弥可痛。安得举其族，北迁越岩洞。岁比万户封，蠲烦与人共。
渭城
作者：刘敞
朝代：宋
体裁：七言绝句

举世几人歌渭城，流传江浦是新声。柳色青青人送别，可怜今古不胜情。
渴雨示府僚
作者：刘敞
朝代：宋

东风破穷阴，农者亦望岁。宿雪滋巳消，骄阳更为沴。玑衡运元化，律吕导和气。四序宜平分，斯人尚憔悴。关中大兵后，所向半凋敝。荆棘独至今，眷言可涕泣。忆昨辞紫宸，从容画民事。焦劳见颜色，旷荡洒恩惠。开仓出其陈，履亩夺浮议。乃知圣神心，独在舜禹际。所忧吏不称，未足效兼济。安得三日雨，滂沱泽厚地。百昌奋皆作，吾亦免于戾。吁嗟望云汉，冥漠想萍翳。交泰及此时，群生岂终否。
渴雨示府僚
作者：刘敞
朝代：宋

东风破穷阴，农者亦望歳。
宿雪滋巳消，骄阳更为沴。
玑衡运元化，律吕导和气。
四序宜平分，斯人尚憔悴。
关中大兵后，所向半凋敝。
荆棘独至今，睠言可涕泣。
忆昨辞紫宸，从容画民事。
焦劳见颜色，旷荡洒恩惠。
开仓出其陈，履亩夺浮议。
乃知圣神心，独在舜禹际。
所忧吏不称，未足效兼济。
安得三日雨，滂沱泽厚地。
百昌奋皆作，吾亦免于戾。
吁嗟望云汉，冥漠想萍翳。
交泰及此时，羣生岂终否。
游五岳观寄邻几圣俞
作者：刘敞
朝代：宋

五岳神仙境，可闻不可攀。安知采真游，近在都城间。楼观横飞云，虎豹司重关。车马自兹止，始觉非人寰。层波涨沧溟，参差出三山。金银丽宫阙，日月相循环。东来复几时，花草纷斑斑。长杨垂轻丝，若委千髻鬟。氛埃无由及，鱼鸟相与閒。造适不自知，忽如脱沈瘝。那得窥壶中，逍遥去尘阛。主人自瑶杯，劝客流霞殷。此中可遗老，岂独聊忘还。嗟嗟二三子，世路迷险艰。流光竞奔走，俯仰移朱颜。谁肯委俗纷，相从解朝班。濯君冠与缨，春谷水潺潺。
游五岳观寄邻几圣俞
作者：刘敞
朝代：宋

五岳神仙境，可闻不可攀。
安知采真游，近在都城间。
楼观横飞云，虎豹司重关。
车马自兹止，始觉非人寰。
层波涨沧溟，参差出三山。
金银丽宫阙，日月相循环。
东来復几时，花草纷斑斑。
长杨垂轻丝，若委千髻鬟。
氛埃无由及，鱼鸟相与閒。
造适不自知，忽如脱沈瘝。
那得窥壶中，逍遥去尘阛。
主人自瑶杯，劝客流霞殷。
此中可遗老，岂独聊忘还。
嗟嗟二三子，世路迷险艰。
流光竞奔走，俯仰移朱颜。
谁肯委俗纷，相从解朝班。
濯君冠与缨，春谷水潺潺。
游仙
作者：刘敞
朝代：宋
体裁：古风

焦明忌常处，蟪蛄愁永年。浅俗更相訾，旷怀自邈然。我从造化游，夐立万物先。四海固咫尺，大椿不独延。日月为我驾，昏明相回旋。超遥无终薄，浩荡遗拘蛮。岂与功明士，姝姝以暖暖。智极蜗角下，形敝阳荣间。
游平山堂寄欧阳永叔内翰
作者：刘敞
朝代：宋

芜城此地远人寰，尽借江南万疉山。
水气横浮飞鸟外，岚光平堕酒杯间。
主人寄赏来何暮，游子销忧醉不还。
无限秋风桂枝老，淮王先去可能攀。
游禅智寺
作者：刘敞
朝代：宋

重冈斗上半浮云，行绕芳丛日已曛。
蒙顶川原眼中见，扬州歌吹竹西闻。
梵王重壁台先毁，古佛双林火亦焚。
会看旃檀重满地，莫悲糜鹿向成羣。
游禅智寺
作者：刘敞
朝代：宋

重冈斗上半浮云，行绕芳丛日已曛。蒙顶川原眼中见，扬州歌吹竹西闻。梵王重壁台先毁，古佛双林火亦焚。会看旃檀重满地，莫悲糜鹿向成群。
游龙山
作者：刘敞
朝代：宋
体裁：七言绝句

七泽高秋霜叶红，龙山一望夕阳中。愁来乘兴时时往，楚老相疑是孟公。
游龙山
作者：刘敞
朝代：宋
体裁：古风

孟公乘兴出，必造龙山头。回望默不言，夕阳始还辀。千年虽悠远，此意故风流。咄嗟无知者，寂寞空荆州。霜风萧骚晚，楚水荒凉愁。安得款段马，往来时独游。
溪上避暑
作者：刘敞
朝代：宋

滴沥松下雨，清微萍际风。欣然此时赏，我与斯人同。倦鸟堕水上，游鱼翔鉴中。不言阅群动，未觉幽兴穷。
溪上避暑
作者：刘敞
朝代：宋

滴沥松下雨，清微萍际风。
欣然此时赏，我与斯人同。
倦鸟堕水上，游鱼翔鑑中。
不言阅羣动，未觉幽兴穷。
滕司谏知泾州
作者：刘敞
朝代：宋

天狼东南鸣，雨矢西北集。
覆载岂不容，縳虎宜在急。
诗书擢将帅，高枕付城邑。
权变非武臣，恩威在呼吸。
壮夫气已激，义士感成泣。
籍籍名四喧，萧萧髪竞立。
行旗乱鹰集，已有边风入。
遥知谒明光，介胄但长揖。
滕司谏知泾州
作者：刘敞
朝代：宋

天狼东南鸣，雨矢西北集。覆载岂不容，缚虎宜在急。诗书擢将帅，高枕付城邑。权变非武臣，恩威在呼吸。壮夫气已激，义士感成泣。籍籍名四喧，萧萧发竞立。行旂乱鹰集，已有边风入。遥知谒明光，介胄但长揖。
潘道士
作者：刘敞
朝代：宋

上清宫中老道士，曾从先皇去封祀。
山头侯夜窥火轮，汾上掊鈎出金耳。
云成龙虎当翠华，丰隆前导清泥沙。
万灵扶驾百神护，杂沓仙侣堆云霞。
黄衣羽客十有余，多能引说轩辕初。
汉廷儒士议迂阔，天子自用申公书。
金绳玉策埋石壤，神光夜见连空虚。
天心报贶宸意喜，白茅玉印旌其徒。
帷宫赐席接虎幄，待之如宾尽诚悫。
中书秘术使之观，神动精摇易飞跃。
鼎湖龙去何超越，日月茫茫自奄忽。
龙髯堕地秋草生，人世霜华满头髪。
潘道士
作者：刘敞
朝代：宋

上清宫中老道士，曾从先皇去封祀。山头侯夜窥火轮，汾上掊钩出金耳。云成龙虎当翠华，丰隆前导清泥沙。万灵扶驾百神护，杂沓仙侣堆云霞。黄衣羽客十有馀，多能引说轩辕初。汉廷儒士议迂阔，天子自用申公书。金绳玉策埋石壤，神光夜见连空虚。天心报贶宸意喜，白茅玉印旌其徒。帷宫赐席接虎幄，待之如宾尽诚悫。中书秘术使之观，神动精摇易飞跃。鼎湖龙去何超越，日月茫茫自奄忽。龙髯堕地秋草生，人世霜华满头发。
潞河
作者：刘敞
朝代：宋
体裁：七言绝句

饮马长城行且谣，雕鞍金勒映春朝。潞河正月冰都尽，不惜障泥走度桥。
澄心堂读许浑以下诸诗
作者：刘敞
朝代：宋

许浑诗后三百年，长啸空堂览旧篇。落日孤城曾不改，曲池高榭复依然。尘埃暂憩道路客，文雅相追今昔贤。鱼跃鸢飞殊有意，卜居仍欲近湖边。
澄心堂读许浑以下诸诗
作者：刘敞
朝代：宋

许浑诗后三百年，长啸空堂览旧篇。
落日孤城曾不改，曲池高榭復依然。
尘埃暂憇道路客，文雅相追今昔贤。
鱼跃鸢飞殊有意，卜居仍欲近湖边。
濉阳歌
作者：刘敞
朝代：宋
体裁：古风

梁人犹为濉阳歌，隋人水调能相和。梁人池台已平地，隋人岸树空嵯峨。梁人隋人去如水，水声日夜流不已。张巡庙前春草生，里人尚识将军名。国雠已灭心不死，愤气半夜凌欃枪。丈夫节义岂在下，愿为长剑刳长鲸。
灯花
作者：刘敞
朝代：宋

寒灯不及邻，花艳竞争新。重叠芝三秀，分明桂半轮。东风谁变律，芳意自惊春。流玩堪通夕，长眉莫效颦。
灯花
作者：刘敞
朝代：宋

寒灯不及邻，花艷竞争新。
重迭芝三秀，分明桂半轮。
东风谁变律，芳意自惊春。
流玩堪通夕，长眉莫效颦。
灯花
作者：刘敞
朝代：宋
体裁：四言诗

火中有芝，殊干连叶。顷刻三秀，烂其煜煜。孰为而生，孰为而滋。既富且寿，君子正之。
灵椿馆风折椿树
作者：刘敞
朝代：宋

野人独爱灵椿馆，馆前灵椿耸危干。
风柔雨练三月余，奕奕中庭荫华伞。
清阴及物不自惜，赤日当天损炎旱。
危檐密牖清有余，翠竹猗桐何足算。
南山白虎啸狂飇，孤根易动枝条散。
芳华寂寞未及衰，萎迟遂比沟中断。
君不见月中紫桂天上榆，有名无实安自如。
天河均涧易生植，甘露洒叶长扶疏。
结根得所应自贵，庇荫虽远真徒虚。
灵椿乎，庄子浪叟诚尔徒。
尔当自取八千岁，今颠蹶矣人谁扶。
灵椿馆风折椿树
作者：刘敞
朝代：宋

野人独爱灵椿馆，馆前灵椿耸危干。风柔雨练三月馀，奕奕中庭荫华伞。清阴及物不自惜，赤日当天损炎旱。危檐密牖清有馀，翠竹猗桐何足算。南山白虎啸狂飙，孤根易动枝条散。芳华寂寞未及衰，萎迟遂比沟中断。君不见月中紫桂天上榆，有名无实安自如。天河均涧易生植，甘露洒叶长扶疏。结根得所应自贵，庇荫虽远真徒虚。灵椿乎，庄子浪叟诚尔徒。尔当自取八千岁，今颠蹶矣人谁扶。
烧残树
作者：刘敞
朝代：宋

古树荒祠侧，他年雷震余。
蛟龙从此逝，蝼蚁至今居。
错节摧犀甲，烧痕蠧漆书。
会看妨要路，终胜断沟渠。
烧残树
作者：刘敞
朝代：宋

古树荒祠侧，他年雷震馀。蛟龙从此逝，蝼蚁至今居。错节摧犀甲，烧痕蠹漆书。会看妨要路，终胜断沟渠。
烽火
作者：刘敞
朝代：宋
体裁：五言律诗

齐秦谁谓远，烽火自相通。消息雌雄国，关防百二同。流光下沧海，飞焰避惊鸿。不及承平日，空悲垂白翁。
煌煌京洛行
作者：刘敞
朝代：宋

紫极开天门，庆云丽皇居。
卜郊定九鼎，悬阙观宝书。
德泽浸无疆，风俗返华胥。
冠盖百万家，车马十二衢。
轻肥耀朝日，富庶极中区。
游侠信陵后，节义大梁余。
顾盼生光辉，吹拂动萎枯。
贵贱且贸迁，高陵忽为墟。
变化若有神，升沉岂尝拘。
咄嗟邹鲁士，何用空踌躇。
煌煌京洛行
作者：刘敞
朝代：宋

紫极开天门，庆云丽皇居。卜郊定九鼎，悬阙观宝书。德泽浸无疆，风俗返华胥。冠盖百万家，车马十二衢。轻肥耀朝日，富庶极中区。游侠信陵后，节义大梁馀。顾盼生光辉，吹拂动萎枯。贵贱且贸迁，高陵忽为墟。变化若有神，升沉岂尝拘。咄嗟邹鲁士，何用空踌躇。
燕誉堂饮别朱着作
作者：刘敞
朝代：宋

岁晚节物变，会难羁旅悲。
疏灯照四座，残菊醉空巵。
歌阕风雨起，舞余冠佩攲。
天明念陈迹，忽忽丛予思。
燕誉堂饮别朱著作
作者：刘敞
朝代：宋

岁晚节物变，会难羁旅悲。疏灯照四座，残菊醉空卮。歌阕风雨起，舞馀冠佩攲。天明念陈迹，忽忽丛予思。
爆竹
作者：刘敞
朝代：宋
体裁：五言律诗

节物随时俗，端忧见旅情。土风犹记楚，辞赋谩讥伧。烈火琅玕碎，深堂霹雳鸣。但令休鬼瞰，非敢愿高明。
牡丹三首
作者：刘敞
朝代：宋

刻成红玉万枝香，排出华灯四照光。闻道阆风有琪树，可能一二敌芬芳。宫女妆花不必匀，浅红深紫自争新。已能含笑惊愁眼，枉是无言对暮春。密密芳华乱夕晖，碧油幕下觉春迟。何时谢绝人间事，看尽东风烂漫时。
牡丹三首·其一
作者：刘敞
朝代：宋
体裁：七言绝句

刻成红玉万枝香，排出华灯四照光。闻道阆风有琪树，可能一二敌芬芳。
牡丹三首·其三
作者：刘敞
朝代：宋
体裁：七言绝句

密密芳华乱夕晖，碧油幕下觉春迟。何时谢绝人间事，看尽东风烂漫时。
牡丹三首·其二
作者：刘敞
朝代：宋
体裁：七言绝句

宫女妆花不必匀，浅红深紫自争新。已能含笑惊愁眼，枉是无言对暮春。
狄梁公李太尉庙
作者：刘敞
朝代：宋
体裁：古风

就列贵陈力，立功尚成名。两君虽异时，令望相提衡。治狱多阴德，不战屈人兵。去思独至今，奉祀见遗氓。文武百世师，将相一时荣。念我谁与归，怆然悲九京。
狎鸥亭
作者：刘敞
朝代：宋
体裁：七言绝句

波光柳色交相乱，野客沙禽特共閒。未醉那宜径归去，夕阳犹在杏花山。
独宿直舍
作者：刘敞
朝代：宋

谈笑从容宫漏稀，高轩去尽掩重屝。
风含玉宇霜威劲，月上疏窗烛影微。
周衞相望諠夕警，炉香不断护朝衣。
尘躯更觉仙山峻，旅梦端从江海归。
独宿直舍
作者：刘敞
朝代：宋

谈笑从容宫漏稀，高轩去尽掩重扉。风含玉宇霜威劲，月上疏窗烛影微。周卫相望諠夕警，炉香不断护朝衣。尘躯更觉仙山峻，旅梦端从江海归。
独行
作者：刘敞
朝代：宋
体裁：五言律诗

南山半云雨，天气杂暄寒。野兴宜独往，春愁无定端。鸟声来静听，柳色入遥看。却谢芳樽酒，悠悠谁与欢。
独酌忆和甫
作者：刘敞
朝代：宋
体裁：五言律诗

开窗一杯酒，独酌静无言。明蟾不可驻，流水自东奔。野犬迎虚吠，舟人争渡喧。怅然此时意，不醉已消魂。
独钓南湖
作者：刘敞
朝代：宋
体裁：古风

澄澄春波深，中有鲂与鲤。无人收潜隐，好生得吾子。投竿坐孤石，尽日倦未起。既失常若惊，有逢忽然喜。子心岂残物，子道岂娱己。人谁辨子意，我请尽其理。垂钓须得鲜，治国须得贤。所以不惮勤，岂在虾鱼间。君子爱其君，讽谕以为先。詹何臧丈人，古事皆已然。谁将子之术，更诵吾君前。
猛虎行
作者：刘敞
朝代：宋

陆不辞虎豹怒，水不避蛟龙争。众人亦有命，大贤岂虚生。千岁犹须臾，四野如户庭。解弓挂扶桑，脱剑倚太清。腾身骑日月，万事如蚊？。贫贱有固穷，慷慨激中情。炎火燎昆邱，乃知白璧精。雪霜没众草，高松独青青。宁生歌车下，戚促儿女声。时至乘化迁，运颓与物冥。震雷不经听，芥蒂何足婴。君不见贾竖竞锥刀，蚍蜉利膻腥。何如乘云御气游咸池，长啸濯我冠与缨。
猛虎行
作者：刘敞
朝代：宋
体裁：古风

陆不辞虎豹怒，水不避蛟龙争。众人亦有命，大贤岂虚生。千岁犹须臾，四野如户庭。解弓挂扶桑，脱剑倚太清。腾身骑日月，万事如蚊�。贫贱有固穷，慷慨激中情。炎火燎昆邱，乃知白璧精。雪霜没众草，高松独青青。宁生歌车下，戚促儿女声。时至乘化迁，运颓与物冥。震雷不经听，芥蒂何足婴。君不见贾竖竞锥刀，蚍蜉利膻腥。何如乘云御气游咸池，长啸濯我冠与缨。
猛虎行
作者：刘敞
朝代：宋

陆不辞虎豹怒，水不避蛟龙争。
众人亦有命，大贤岂虚生。
千岁犹须臾，四野如户庭。
解弓挂扶桑，脱剑倚太清。
腾身骑日月，万事如蚊𧉬。
贫贱有固穷，慷慨激中情。
炎火燎昆邱，乃知白璧精。
雪霜没众草，高松独青青。
宁生歌车下，戚促儿女声。
时至乘化迁，运頽与物冥。
震雷不经听，芥蔕何足婴。
君不见贾竖竞锥刀，蚍蜉利羶腥。
何如乘云御气游咸池，长啸濯我冠与缨。
王屯田归望山别墅
作者：刘敞
朝代：宋

岱阴宿雨霁，汶北秋风过。独往予所慕，躬耕人谓何。林间鸡黍具，日慕渔樵歌。却望青山郭，应知惆怅多。
王屯田归望山别墅
作者：刘敞
朝代：宋

岱阴宿雨霁，汶北秋风过。
独往予所慕，躬耕人谓何。
林间鸡黍具，日慕渔樵歌。
郄望青山郭，应知惆怅多。
王昭君
作者：刘敞
朝代：宋

婵娟巫峡女，秀色倾阳台。昔为一片云，飞入汉宫来。明镜徒自妍，幽兰谁为媒。丹青固难恃，远嫁委尘埃。十步一反顾，百步一徘徊。出门如万里，泪下成霰摧。左右相娱乐，丝竹声正哀。岂不强言笑，郁郁不可开。黄河入东海，还从天上回。嗟尔独抱恨，一往掷蒿莱。
王昭君
作者：刘敞
朝代：宋

婵娟巫峡女，秀色倾阳台。
昔为一片云，飞入汉宫来。
明镜徒自姸，幽兰谁为媒。
丹青固难恃，远嫁委尘埃。
十步一反顾，百步一徘徊。
出门如万里，泪下成霰摧。
左右相娱乐，丝竹声正哀。
岂不强言笑，郁郁不可开。
黄河入东海，还从天上回。
嗟尔独抱恨，一往掷蒿莱。
王秀才自蜀之京留月馀归南都
作者：刘敞
朝代：宋
体裁：五言律诗

相逢暂相会，又向睢阳行。险梦尚存蜀，缁衣空厌京。故园见树喜，旧友出郊迎。幸去君家近，飞鸿时寄声。
王秘丞惠然相访并见遗蜀笺玄石砚
作者：刘敞
朝代：宋
体裁：五言排律

仆本时名薄，君胡雅顾偏。闻弦赏流水，望气觅龙泉。谈笑心相得，逢迎礼率然。樵苏从不爨，诗赋许深传。墨石巴山砚，鱼鳞蜀客笺。宠分通缟带，慕用比先贤。知我春秋贵，论交金石坚。谁能惮先进，自古有忘年。
珍簟
作者：刘敞
朝代：宋

珍簟平铺水，珠帘半捲风。
劳生高枕裏，多事剧棋中。
性僻非朝隐，民淳赖岁丰。
翛然对松菊，但觉讼庭空。
珍簟
作者：刘敞
朝代：宋

珍簟平铺水，珠帘半捲风。劳生高枕里，多事剧棋中。性僻非朝隐，民淳赖岁丰。翛然对松菊，但觉讼庭空。
琵琶亭
作者：刘敞
朝代：宋
体裁：七言绝句

江头明月琵琶亭，一曲悲歌万古情。欲识当时胁断处，只应江水是遗声。
琼花
作者：刘敞
朝代：宋

海内无双玉蕊花，异时来自八仙家。鲁人得此天中树，乞与春风赏物华。
琼花
作者：刘敞
朝代：宋

海内无双玉蘂花，异时来自八仙家。
鲁人得此天中树，乞与春风赏物华。
瑞竹
作者：刘敞
朝代：宋
体裁：五言绝句

耸节偶相并，雪霜终不迷。应将古人比，孤竹有夷齐。
生槐
作者：刘敞
朝代：宋
体裁：古风

苒苒庭下槐，苍苍山中桧。臭味久矣殊，荣枯莫相待。胡为寓形生，曾不异风概。擢干初无根，交阴忽成籁。死生诣胶漆，幼壮姿姿态。本同非不佳，末异终恐害。吾意造化巧，淫乐为狡狯。玩此三公才，比之女萝辈。不然世俗薄，苟合耻刚介。妄彼特立姿，乐附柔弱类。谁能极物理，且以嘲大块。陶冶如吾言，庸庸亦何怪。
田家行
作者：刘敞
朝代：宋
体裁：古风

春耕高原不辞苦，晚岁离离满百亩。岂知输稻如输金，始信种田虚种黍。持黍易金入市行，粳稻踊贵黍价轻。十钟一石亦不惮，三时力农空自惊。去年岁荒食丰菽，今年岁丰弥不足。物理悠悠难豫谋，谁谓丰荒略相覆。
画屏二首
作者：刘敞
朝代：宋

滔滔江湖万千顷，何为飞来入轩屏。大涝不增旱不减，静听无声视无影。六月炎蒸百虑烦，举目一见心暂閒。市人悠悠那得识，此意高山流水间。
画屏二首·其一
作者：刘敞
朝代：宋
体裁：七言绝句

滔滔江湖万千顷，何为飞来入轩屏。大涝不增旱不减，静听无声视无影。
画屏二首·其二
作者：刘敞
朝代：宋
体裁：七言绝句

六月炎蒸百虑烦，举目一见心暂閒。市人悠悠那得识，此意高山流水间。
画草虫扇子
作者：刘敞
朝代：宋

周南草虫但书兴，尔雅虫鱼浪多證。岂如纨扇裂冰霜，画出肖翘皆绝胜。蝇谗蝶轻螗螂狷，同类殊名悉相应。毗陵老匠含天真，独得于心非气孕。牸牛落笔殊偶然，秦女骖鸾不相称。因君笔力尤天下，一借微躯闻万乘。
画草虫扇子
作者：刘敞
朝代：宋

周南草虫但书兴，尔雅虫鱼浪多证。
岂如纨扇裂冰霜，画出肖翘皆绝胜。
蝇谗蝶轻螗蜋狷，同类殊名悉相应。
毗陵老匠含天真，独得于心非气孕。
牸牛落笔殊偶然，秦女骖鸾不相称。
因君笔力尤天下，一借微躯闻万乘。
留侯
作者：刘敞
朝代：宋

张良韩孺子，夙昔志未伸。
授书黄石公，问礼仓海君。
契合见神助，济时効经纶。
指挥转雷电，顾盻定楚秦。
以伋三寸舌，抗兹百万军。
一为帝王师，晚就赤松宾。
富贵心不屑，功名谅谁论。
出处何昭昭，贤哉古之人。
留侯
作者：刘敞
朝代：宋

张良韩孺子，夙昔志未伸。授书黄石公，问礼仓海君。契合见神助，济时效经纶。指挥转雷电，顾盻定楚秦。以伋三寸舌，抗兹百万军。一为帝王师，晚就赤松宾。富贵心不屑，功名谅谁论。出处何昭昭，贤哉古之人。
留别永叔
作者：刘敞
朝代：宋
体裁：七言律诗

回车欲度幕南庭，此地那知眼界清。老觉鬓毛俱种种，醉看风物尽冥冥。平时恸哭休论事，远别悲歌更忍听。且共春风同入塞，忆君时计短长亭。
留城子房庙
作者：刘敞
朝代：宋

大风起礼沛，海水群飞扬。逐鹿未有归，飞熊犹道旁。一见契千载，立谈开八荒。蛟龙不可羁，鸿鹄得新翔。昔为黄石师，智策无与双。晚蹈赤松赏，功名忽如忘。由来神仙流，理与天地长。陵谷自有迁，若人岂复亡。我行览遗迹，城邑空苍苍。感古追远游，白云杳无乡。
留城子房庙
作者：刘敞
朝代：宋

大风起豊沛，海水羣飞扬。
逐鹿未有归，飞熊犹道旁。
一见契千载，立谈开八荒。
蛟龙不可羁，鸿鹄得新翔。
昔为黄石师，智策无与双。
晚蹈赤松赏，功名忽如忘。
由来神仙流，理与天地长。
陵谷自有迁，若人岂復亡。
我行覧遗蹟，城邑空苍苍。
感古追远游，白云杳无乡。
留张十二宿
作者：刘敞
朝代：宋
体裁：五言律诗

少年有佳趣，老夫意独驩。常恨离别久，忽忘会聚难。殷勤置杯杓，萧散遗衣冠。诚知惜短夜，为我强盘桓。
留邻几君章奕棋便宿小斋
作者：刘敞
朝代：宋

簿书易短景，灯火宜清夜。
过从喜吾子，尊酒迨我暇。
欢来中扃豁，兴尽外物借。
错落盘上棋，白黑互陵跨。
决机竞神速，取胜颇雄覇。
惜我壮士气，局此万里驾。
时乎无由试，寓目亦悲咜。
天地一枰土，古今万物化。
愿无辨其间，痛饮但来舍。
留邻几君章奕棋便宿小斋
作者：刘敞
朝代：宋

簿书易短景，灯火宜清夜。过从喜吾子，尊酒迨我暇。欢来中扃豁，兴尽外物借。错落盘上棋，白黑互陵跨。决机竞神速，取胜颇雄霸。惜我壮士气，局此万里驾。时乎无由试，寓目亦悲咜。天地一枰土，古今万物化。愿无辨其间，痛饮但来舍。
病中口占七言奉送前成都尹吕宝臣龙图还朝
作者：刘敞
朝代：宋
体裁：七言律诗

开远故城长乐坡，三年从此送君过。宦游不道相逢少，愁病何堪惨别多。强敌犹知奉威信，巴童莫忘习中和。庙堂应趋缁衣拜，少缓离亭白玉珂。
病中辱圣从龙图侍郎见访闻便赴西州不及款曲偶成五言奉呈
作者：刘敞
朝代：宋
体裁：五言律诗

衰病淹岁晚，分飞愁远行。能回长者辙，因见故人情。后会知何地，相看疑此生。不为习凿齿，应作左丘明。
病中逢秋欣然慰怀作五言呈两倅
作者：刘敞
朝代：宋

过更縻远戍，怀禄滞归休。一卧淮阳阁，三防塞外秋。伤时惟恸哭，谢病不幽忧。主画稀前辈，忘形赖隽游。韩棱才抗俗，枚叔赋无俦。感慨今如此，支离尚有瘳。凉风雁南去，清夜火西流。江海鲈鱼兴，何当泛斗牛。
病中逢秋欣然慰怀作五言呈两倅
作者：刘敞
朝代：宋

过更縻远戍，怀禄滞归休。
一卧淮阳阁，三防塞外秋。
伤时惟恸哭，谢病不幽忧。
主画稀前辈，忘形赖隽游。
韩棱才抗俗，枚叔赋无俦。
感慨今如此，支离尚有瘳。
凉风鴈南去，清夜火西流。
江海鲈鱼兴，何当泛斗牛。
瘿木樽
作者：刘敞
朝代：宋

先民任天真，吾得见其器。其器云如何，盖若刳木类。不戕生以戚，不伤材以蔽。不以远见遗，不以枯见弃。因其无用姿，授以有用意。取彼自然象，廓此闳然制。岂无彫磨工，不欲败淳粹。岂无青黄文，不欲增巧伪。其高岂无盖，不设簋簠制。其下岂无舟，不著鸡鸟丽。任真肆穫落，肯慕金玉贵。儿童诮敦朴，妇女惊丑异。岂若轻薄子，形容混兹世。矜愚以相高，饰貌以自喜。淳风陷衰薄，古道丧简易。自非窊樽民，慎勿同一醉。
瘿木樽
作者：刘敞
朝代：宋

先民任天真，吾得见其器。
其器云如何，盖若刳木类。
不戕生以戚，不伤材以蔽。
不以远见遗，不以枯见弃。
因其无用姿，授以有用意。
取彼自然象，廓此闳然制。
岂无雕磨工，不欲败淳粹。
岂无青黄文，不欲增巧僞。
其高岂无盖，不设簋簠制。
其下岂无舟，不着鸡鸟丽。
任真肆穫落，肯慕金玉贵。
儿童诮敦朴，妇女惊丑异。
岂若轻薄子，形容混兹世。
矜愚以相高，饰貎以自喜。
淳风陷衰薄，古道丧简易。
自非窊樽民，慎勿同一醉。
登东城楼二首
作者：刘敞
朝代：宋

摇落客愁乱，登临秋色空。溪流寒更碧，霜树晚增红。旷野驻残日，虚轩来朔风。怀归复感别，不语向征鸿。高楼望不极，野兴远相宜。宇宙一长啸，山川多所思。薄寒才胜酒，短景不禁棋。俯仰哀群动，辽辽见尔为。
登东城楼二首·其一
作者：刘敞
朝代：宋

摇落客愁乱，登临秋色空。溪流寒更碧，霜树晚增红。旷野驻残日，虚轩来朔风。怀归复感别，不语向征鸿。
登东城楼二首·其一
作者：刘敞
朝代：宋

摇落客愁乱，登临秋色空。
溪流寒更碧，霜树晚增红。
旷野驻残日，虚轩来朔风。
怀归復感别，不语向征鸿。
登东城楼二首·其二
作者：刘敞
朝代：宋

高楼望不极，野兴远相宜。
宇宙一长啸，山川多所思。
薄寒才胜酒，短景不禁棋。
俯仰哀羣动，辽辽见尔为。
登东城楼二首·其二
作者：刘敞
朝代：宋

高楼望不极，野兴远相宜。宇宙一长啸，山川多所思。薄寒才胜酒，短景不禁棋。俯仰哀群动，辽辽见尔为。
登吕屯田清暑亭
作者：刘敞
朝代：宋
体裁：古风

日永虽徂暑，虚堂自清幽。主人意未展，改席兹城楼。嘉树远近合，清川纵横流。好风万里至，浩荡开客愁。长啸欲飞动，劳生局远游。眇然不自惬，目极孤云浮。
登城
作者：刘敞
朝代：宋

前岁登城日几回，去年犹记隔辰来。老侵筋力铢铢减，慵坏心情寸寸灰。幸有风光相挽引，那无宾友共追陪。北台好在中秋月，便是重阳菊蕊开。
登城
作者：刘敞
朝代：宋

前岁登城日几回，去年犹记隔辰来。
老侵筋力铢铢减，慵坏心情寸寸灰。
幸有风光相挽引，那无宾友共追陪。
北台好在中秋月，便是重阳菊蘂开。
登扬州城北门予昔侍亲寓居此城下驿舍十八年矣怆然感动
作者：刘敞
朝代：宋
体裁：五言律诗

昔钓城下水，今来十八年。居人几能在，里巷独依然。手种成乔木，躬耕有废田。悲歌顾千骑，不觉涕沦涟。
登新河桥诗
作者：刘敞
朝代：宋

朝阳破雾水浮空，极目江湖一望中。
三十六陂冰雪解，鱼龙鳞鬛动春风。
登新河桥诗
作者：刘敞
朝代：宋

朝阳破雾水浮空，极目江湖一望中。三十六陂冰雪解，鱼龙鳞鬣动春风。
登禅智寺上方赠同游诸公
作者：刘敞
朝代：宋

重冈抱城起，清川带野回。
旧都迁陵谷，遗寺空池台。
修竹入晻霭，荒溪转崔嵬。
鸣禽畏人起，故老惊客来。
置酒感兴废，浩歌寄欢哀。
伊昔游此人，于今安在哉。
谷深春先觉，地爽景后頽。
造适假一笑，愿君尽余杯。
登禅智寺上方赠同游诸公
作者：刘敞
朝代：宋

重冈抱城起，清川带野回。旧都迁陵谷，遗寺空池台。脩竹入晻霭，荒溪转崔嵬。鸣禽畏人起，故老惊客来。置酒感兴废，浩歌寄欢哀。伊昔游此人，于今安在哉。谷深春先觉，地爽景后颓。造适假一笑，愿君尽馀杯。
登荐福寺山亭
作者：刘敞
朝代：宋

时事如不闻，烦襟尚郁怫。高亭一何壮，俾我遗外物。是时夏景初，竹树雨飘拂。燕雀飞檐楹，喧争互强倔。世纷类如此，小大何得失。始知绝群动，方外真有佛。此地可终隐，不惟谢炎郁。逍遥鞭其后，岂恨久蟠屈。
登荐福寺山亭
作者：刘敞
朝代：宋

时事如不闻，烦襟尚鬰怫。
高亭一何壮，俾我遗外物。
是时夏景初，竹树雨飘拂。
燕雀飞檐楹，喧争互强倔。
世纷类如此，小大何得失。
始知绝羣动，方外真有佛。
此地可终隐，不惟谢炎郁。
逍遥鞭其后，岂恨久蟠屈。
白河逢雁
作者：刘敞
朝代：宋

白河见归雁，顾我影徘徊。忆昔从此逝，相看经岁回。春生聊自乐，乡近不须哀。为问经南国，能无尺素来。
白河逢鴈
作者：刘敞
朝代：宋

白河见归鴈，顾我影徘徊。
忆昔从此逝，相看经岁回。
春生聊自乐，乡近不须哀。
为问经南国，能无尺素来。
白登
作者：刘敞
朝代：宋
体裁：七言绝句

白登计秘自堪羞，相印犹归曲逆侯。安用熊罴三十万，平城遗有子孙忧。
盗贼
作者：刘敞
朝代：宋
体裁：五言律诗

村落枹鼓起，城楼刁斗频。畏涂深虎豹，行路入荆榛。故老人人怨，烽烟处处新。桃源容客棹，属意武陵春。
目疾呈深甫
作者：刘敞
朝代：宋

久思废耳目，乃复困观瞻。默坐但凭几，幽居长下帘。玄黄迷宇宙，明晦错乌蟾。万事形骸外，人将不汝嫌。
目疾呈深甫
作者：刘敞
朝代：宋

久思废耳目，乃復困观瞻。
默坐但凭几，幽居长下帘。
玄黄迷宇宙，明晦错乌蟾。
万事形骸外，人将不汝嫌。
直舍留道粹广渊君实圣民伯初饮是日邻几济川宴王金吾园亭不预会戏作五言寄之
作者：刘敞
朝代：宋

校雠中秘书，闻子宴城隅。
大第丞相府，主人执金吾。
浮云驻清唱，回雪舞妖姝。
金罍溢醇液，犀筯厌鲜腴。
高谈郁不发，应接固已劬。
我从四五公，置酒此石渠。
开窗埽残雪，列俎焚枯鱼。
谹言规姚姒，小说本虞初。
不知敝缊寒，未觉膏粱殊。
从容忽竟日，此乐亦谁如。
长安事交游，贫富固有徒。
不恨我失君，恨子不顾予。
回头成陈迹，万事与化俱。
题诗寄余欢，毋乃笑其迂。
直舍留道粹广渊君实圣民伯初饮是日邻几济川宴王金吾园亭不预会戏作五言寄之
作者：刘敞
朝代：宋

校雠中秘书，闻子宴城隅。大第丞相府，主人执金吾。浮云驻清唱，回雪舞妖姝。金罍溢醇液，犀箸厌鲜腴。高谈郁不发，应接固已劬。我从四五公，置酒此石渠。开窗埽残雪，列俎焚枯鱼。谹言规姚姒，小说本虞初。不知敝缊寒，未觉膏粱殊。从容忽竟日，此乐亦谁如。长安事交游，贫富固有徒。不恨我失君，恨子不顾予。回头成陈迹，万事与化俱。题诗寄馀欢，毋乃笑其迂。
直舍竹下残雪二首
作者：刘敞
朝代：宋

阿阁三阶敌井干，宫墙十仞逼云端。故留残雪侵春事，欲伴孤篁老岁寒。重叠空阶委玉尘，萧疏碧筱束浮筠。地寒自称孤高节，不共阳林竞早春。
直舍竹下残雪二首·其一
作者：刘敞
朝代：宋
体裁：七言绝句

阿阁三阶敌井干，宫墙十仞逼云端。故留残雪侵春事，欲伴孤篁老岁寒。
直舍竹下残雪二首·其二
作者：刘敞
朝代：宋

重叠空阶委玉尘，萧疏碧筱束浮筠。地寒自称孤高节，不共阳林竞早春。
直舍竹下残雪二首·其二
作者：刘敞
朝代：宋

重迭空阶委玉尘，萧疏碧篠束浮筠。
地寒自称孤高节，不共阳林竞早春。
睡起
作者：刘敞
朝代：宋
体裁：古风

日午更稍休，池上逍遥眠。水木澹相映，庭户清无喧。时有山中禽，来鸣高树巅。微风拂径过，会意成翛然。有生滞形役，万物安静便。愧无淮阳绩，高卧亦终年。
石头城
作者：刘敞
朝代：宋

石头非人力，翠壁百仞高。上盘巉岩云，下激涌涌涛。攀跻猿猱苦，游涌鱼鳖劳。乃知百万师，未易损一毛。混茫有开凿，形势岂一朝。太古至德世，斯民各逍遥。艰难非所婴，秦汉仍寂寥。发挥自孙氏，力控刘与曹。基业何崔巍，谋谟亦雄豪。龙蟠与虎踞，势足万古牢。德义苟不修，忽焉亡其操。缤纷不一姓，气象何萧条。往者游猎区，尽为黍稷苗。前事不可忘，后来鉴孔昭。客行倦烦促，胜槩惬所遭。眇然抱幽想，慷慨成郁陶。古人若腾波，逝者日已滔。壮观谁与论，悠悠背行舠。
石头城
作者：刘敞
朝代：宋

石头非人力，翠壁百仞高。
上盘巉岩云，下激涌涌涛。
攀跻猿猱苦，游涌鱼鼈劳。
乃知百万师，未易损一毛。
混茫有开凿，形势岂一朝。
太古至德世，斯民各逍遥。
艰难非所婴，秦汉仍寂寥。
发挥自孙氏，力控刘与曹。
基业何崔巍，谋谟亦雄豪。
龙蟠与虎踞，势足万古牢。
德义苟不修，忽焉亡其操。
缤纷不一姓，气象何萧条。
往者游猎区，尽为黍稷苗。
前事不可忘，后来鉴孔昭。
客行倦烦促，胜槩惬所遭。
眇然抱幽想，慷慨成郁陶。
古人若腾波，逝者日已滔。
壮观谁与论，悠悠背行舠。
石少傅致仕
作者：刘敞
朝代：宋
体裁：五言律诗

独持子房计，欲伴赤松仙。犹行少傅事，更觉大夫贤。诏策容就问，子孙随拜前。顾嫌越相国，远泛五湖船。
石林亭成宴府僚作五言
作者：刘敞
朝代：宋

吾爱谢宣城，适意安独往。虽联凤池步，不废山泉赏。吾慕应休琏，感事能属书。颇婴下流谤，独占仁智居。寥寥二贤后，忽忽千载馀。若士不可追，此风或在予。延石象众山，决泉泻交渠。林壤使我欣，不知岁月徂。薜萝分蔽亏，松竹相扶疏。时时四方客，顾此亦踟蹰。傥遇钟子期，知子情所摅。
石林亭成宴府僚作五言
作者：刘敞
朝代：宋

吾爱谢宣城，适意安独往。
虽聮鳯池步，不废山泉赏。
吾慕应休琏，感事能属书。
颇婴下流谤，独占仁智居。
寥寥二贤后，忽忽千载余。
若士不可追，此风或在予。
延石象众山，决泉泻交渠。
林壤使我欣，不知歳月徂。
薜萝分蔽亏，松竹相扶疏。
时时四方客，顾此亦踟蹰。
傥遇钟子期，知子情所摅。
石牌矶
作者：刘敞
朝代：宋
体裁：七言绝句

长江激水成飞电，苍石横波起疾雷。自觉心能仗忠信，布帆无恙御风来。
石首县
作者：刘敞
朝代：宋

丛石浮水中，峻堤缺复连。往往为深潭，波流自回环。秋山未摇落，碧树皆参天。仰观积水痕，仍在高树巅。里人半巢居，出入随乌鸢。令尹亦菜色，市楼寂无烟。皇天不纯命，百姓何震愆。苦云耕织废，租税尚未蠲。赤子向漂荡，所存皆偶然。虽知负官输，未忍更弃捐。奈何唐尧世，复见昏垫年。何以救汝饥，朝廷急忧边。
石首县
作者：刘敞
朝代：宋

丛石浮水中，峻堤缺復连。
往往为深潭，波流自回环。
秋山未摇落，碧树皆参天。
仰观积水痕，仍在高树巅。
里人半巢居，出入随乌鸢。
令尹亦菜色，市楼寂无烟。
皇天不纯命，百姓何震愆。
苦云耕织废，租税尚未蠲。
赤子向漂荡，所存皆偶然。
虽知负官输，未忍更弃捐。
奈何唐尧世，復见昏垫年。
何以救汝饥，朝廷急忧边。
砧妇
作者：刘敞
朝代：宋

清霜石上乾，孤响耳中酸。岁逼秋芳尽，风量板屋寒。君行自悠远，妾意亦艰难。此夜关山月，应知带日宽。
砧妇
作者：刘敞
朝代：宋

清霜石上干，孤响耳中酸。
岁逼秋芳尽，风量板屋寒。
君行自悠远，妾意亦艰难。
此夜关山月，应知带日寛。
碧澜堂
作者：刘敞
朝代：宋

苕溪之水摇空山，霅溪波流无日閒。上有高堂荫华宇，苍翠凌乱轩楹间。异时客心乐真旷，白鸟鵁鶄期往还。解缨敧枕便所适，焉能复问居夷蛮。岚光棱棱耸屏幌，水响滥滥摇琼环。正如明鉴发尘匣，万象聚眼醒容颜。秋风已高白芷老，编荷制蕙文斓斑。魂清魄爽弄明月，洞庭跬步寻非艰。神仙有无未可信，物色但讶非人寰。瑶宫紫府竟何若，茫然远想令人潸。长竿独茧可以老，安用驰猎卢重镮。况复邦人讲文墨，风雅不待仲尼删。丞相词章状元笔，荦荦神裁无由攀。嗟我胡然陷尘滓，不能追逐鸥白鹇。发狂醉问二三子，吴溪钓碣何如顽。
碧澜堂
作者：刘敞
朝代：宋

苕溪之水摇空山，霅溪波流无日閒。
上有高堂荫华宇，苍翠凌乱轩楹间。
异时客心乐真旷，白鸟鵁鶄期往还。
解缨敧枕便所适，焉能復问居夷蛮。
岚光棱棱耸屏幌，水响滥滥摇琼环。
正如明鑑发尘匣，万象聚眼醒容颜。
秋风已高白芷老，编荷制蕙文斓斑。
魂清魄爽弄明月，洞庭跬步寻非艰。
神仙有无未可信，物色但讶非人寰。
瑶宫紫府竟何若，茫然远想令人潸。
长竿独茧可以老，安用驰猎卢重镮。
况復邦人讲文墨，风雅不待仲尼删。
丞相词章状元笔，荦荦神裁无由攀。
嗟我胡然陷尘滓，不能追逐鸥白鷴。
发狂醉问二三子，吴溪钓碣何如顽。
示乡人陈生
作者：刘敞
朝代：宋

我祖学芦山，潜光玩诗书。
君家独先觉，一见矜里闾。
固有如陈平，长贫贱者乎。
青云果自致，远鉴惊羣愚。
鸣风兆有妫，懿占信不诬。
粲然诸子贤，仕各列大夫。
号称万石君，盛事衣冠无。
声华辉图史，岂独荣枌榆。
外族继清高，耻为事物拘。
未尝入城府，奕世风不渝。
宜有羔鴈求，怪其久阙如。
君来就乡赋，信足光庆余。
郡守劝驾行，紫庭与计俱。
努力事学问，豫章擢扶疏。
游子怀故乡，矧伊接葭莩。
勉率为歌诗，尚能念起予。
示乡人陈生
作者：刘敞
朝代：宋

我祖学芦山，潜光玩诗书。君家独先觉，一见矜里闾。固有如陈平，长贫贱者乎。青云果自致，远鉴惊群愚。鸣风兆有妫，懿占信不诬。粲然诸子贤，仕各列大夫。号称万石君，盛事衣冠无。声华辉图史，岂独荣枌榆。外族继清高，耻为事物拘。未尝入城府，奕世风不渝。宜有羔雁求，怪其久阙如。君来就乡赋，信足光庆馀。郡守劝驾行，紫庭与计俱。努力事学问，豫章擢扶疏。游子怀故乡，矧伊接葭莩。勉率为歌诗，尚能念起予。
示张直温
作者：刘敞
朝代：宋

筑山必使高，凿井必使深。
百工戒浅近，盛德羞浮沈。
焉有尺寸枝，能栖垂天禽。
焉有升斗泉，能容横江鲟。
借兹喻物理，足以开君心。
隘在容不足，弱在力不任。
大道如路然，固无古与今。
社后雪
作者：刘敞
朝代：宋

故阴不自敛，飞霰一何骄。强妒春阳盛，那妨玉琯调。滔天初极望，见晛已全消。讵损朱华丽，秖添绿野饶。泥涂穷道路，絺绤乱鼲貂。遂恐天时错，仍虞岁事枵。浮云犹苦结，燕贺乍惊飘。但使风从律，无嫌物反祅。初过元日社，又放紫宸朝。乘兴从君饮，孤音续郢谣。
社后雪
作者：刘敞
朝代：宋

故阴不自敛，飞霰一何骄。
强妒春阳盛，那妨玉管调。
滔天初极望，见晛已全消。
讵损朱华丽，秖添绿野饶。
泥涂穷道路，絺绤乱鼲貂。
遂恐天时错，仍虞岁事枵。
浮云犹苦结，燕贺乍惊飘。
但使风从律，无嫌物反祅。
初过元日社，又放紫宸朝。
乘兴从君饮，孤音续郢谣。
社日宴临波亭呈府公
作者：刘敞
朝代：宋

春色池上好，公来朝日初。
栋梁归喜燕，霖雨跃潜鱼。
云气随歌妓，林光暗碧车。
心閒簿领暇，兴适酒杯余。
言志吾与点，论诗商起予。
定知金谷集，不比右军书。
社日宴临波亭呈府公
作者：刘敞
朝代：宋

春色池上好，公来朝日初。栋梁归喜燕，霖雨跃潜鱼。云气随歌妓，林光暗碧车。心閒簿领暇，兴适酒杯馀。言志吾与点，论诗商起予。定知金谷集，不比右军书。
神山
作者：刘敞
朝代：宋
体裁：七言绝句

林立众峰俱到天，传闻此地有神仙。名山三在蛮夷国，方土之书犹信然。
祠部王郎中送山水枕屏作
作者：刘敞
朝代：宋

枕上万峰合，苍苍惊梦魂。如浮武林水，卧向桃花源。杖屦几时士，茅茨何处村。悠然独往意，欲问复忘言。
祠部王郞中送山水枕屏作
作者：刘敞
朝代：宋

枕上万峰合，苍苍惊梦魂。
如浮武林水，卧向桃花源。
杖屦几时士，茅茨何处村。
悠然独往意，欲问復忘言。
禦冬
作者：刘敞
朝代：宋

漂泊愁多病，差池岁复阑。老惊时月疾，贫畏雪霜寒。外物关身足，空堂寓膝宽。敢希王佐略，聊取一枝安。
离京后寄贡甫隐直
作者：刘敞
朝代：宋

清川如带屡回环，信宿犹居百里间。敢恨淹留同桂渚，正怜风雨似梁山。月残虚魄无由共，云映高楼不可攀。却怪梦中翻识路，化为蝴蝶一飞还。
离京后寄贡甫隐直
作者：刘敞
朝代：宋

清川如带屡回环，信宿犹居百里间。
敢恨淹留同桂渚，正怜风雨似梁山。
月残虚魄无由共，云映高楼不可攀。
郄怪梦中翻识路，化为蝴蝶一飞还。
离鄂州至汉阳
作者：刘敞
朝代：宋
体裁：五言律诗

小郡缘山腹，孤城闇夕枫。蛟龙戏雾雨，鼓角乱西东。江汉浮南纪，秋冬拟绪风。离骚楚人恨，过半夕阳中。
离陈州先寄颍上龙图
作者：刘敞
朝代：宋

蓬蒿一亩亦蘧庐，终岁纷纷三徙居。
客耳欣沾颍川水，儿謡积厌武昌鱼。
宁知代舍悲长铗，忽幸侯门埽敝裾。
虽信师金讥数昧，未甘莱子勤捐书。
离陈州先寄颍上龙图
作者：刘敞
朝代：宋

蓬蒿一亩亦蘧庐，终岁纷纷三徙居。客耳欣沾颍川水，儿谣积厌武昌鱼。宁知代舍悲长铗，忽幸侯门埽敝裾。虽信师金讥数昧，未甘莱子勤捐书。
秋兴三首
作者：刘敞
朝代：宋

微风起阊阖，秋意日已滋。阴虫群悲鸣，草木同变衰。天道虽茫昧，平分为四时。功名自当去，摇落独何悲。魏牟贵公子，沉没功名间。一浮江湖水，惨戚颓朱颜。鲁连揖万乘，蹈海如忘还。弃世脱敝屣，风流安可攀。耿耿河汉辉，中夜西南流。牛女永相望，婉娈悲素秋。安知乘槎翁，径出海外游。天路或幽险，神仙非所求。
秋兴三首·其一
作者：刘敞
朝代：宋

微风起阊阖，秋意日已滋。
阴虫羣悲鸣，草木同变衰。
天道虽茫昧，平分为四时。
功名自当去，摇落独何悲。
秋兴三首·其一
作者：刘敞
朝代：宋

微风起阊阖，秋意日已滋。阴虫群悲鸣，草木同变衰。天道虽茫昧，平分为四时。功名自当去，摇落独何悲。
秋兴三首·其三
作者：刘敞
朝代：宋
体裁：古风

耿耿河汉辉，中夜西南流。牛女永相望，婉娈悲素秋。安知乘槎翁，径出海外游。天路或幽险，神仙非所求。
秋兴三首·其二
作者：刘敞
朝代：宋

魏牟贵公子，沉没功名间。
一浮江湖水，惨戚頽朱颜。
鲁连揖万乘，蹈海如忘还。
弃世脱敝屣，风流安可攀。
秋兴三首·其二
作者：刘敞
朝代：宋

魏牟贵公子，沉没功名间。一浮江湖水，惨戚颓朱颜。鲁连揖万乘，蹈海如忘还。弃世脱敝屣，风流安可攀。
秋园晚步
作者：刘敞
朝代：宋

秋物足悲咤，丘园良考槃。翱翔摅结虑，徙倚纵遐观。爽气使心厉，凄风令自单。酸念无径托，那使百忧宽。鸟下见人寂，螀啼知露寒。夕烟起城际，反照映林端。伫立不能返，迷怀增屡叹。
秋园晚步
作者：刘敞
朝代：宋

秋物足悲咤，丘园良考槃。
翱翔摅结虑，徙倚纵遐观。
爽气使心厉，凄风令自单。
酸念无径託，那使百忧寛。
鸟下见人寂，螀啼知露寒。
夕烟起城际，反照映林端。
伫立不能返，迷怀增屡叹。
秋园行
作者：刘敞
朝代：宋

空园过霜无余绿，上有梧楸下兰菊。
疏阴虽存不自蔽，残香已断谁更续。
忆昔繁华今九秋，天时人事略相侔。
放怀未能惊物化，烂醉聊可为君谋。
秋园行
作者：刘敞
朝代：宋

空园过霜无馀绿，上有梧楸下兰菊。疏阴虽存不自蔽，残香已断谁更续。忆昔繁华今九秋，天时人事略相侔。放怀未能惊物化，烂醉聊可为君谋。
秋夜见月
作者：刘敞
朝代：宋
体裁：七言绝句

微风送雨江南去，凉月衔云海上来。暑气顿除秋暗入，忽疑浮汉弄昭回。
秋意四首
作者：刘敞
朝代：宋

阴虫鸣空阶，危叶堕高树。秋风虽昨日，所遇已如故。悠悠岁方晏，采采行多露。芳香日可闵，宛彼兰与杜。鸿雁起海滨，凌风自翱翔。冥冥清云间，矰缴安可望。千里一悲鸣，一里一徬徨。时变感自深，岂伊恨越乡。鷾鸸信多智，出处能自谋。非无人间畏，而袭人间游。微风动高林，梁栋生早秋。敛翼从所愿，落实安得留。翻翻林间藿，昔惟桃李华。飘飖终焉薄，江海无津涯。荣华寄须臾，憔悴空泥沙。良无凌霜节，安得复叹嗟。
秋意四首·其一
作者：刘敞
朝代：宋
体裁：古风

阴虫鸣空阶，危叶堕高树。秋风虽昨日，所遇已如故。悠悠岁方晏，采采行多露。芳香日可闵，宛彼兰与杜。
秋意四首·其三
作者：刘敞
朝代：宋
体裁：古风

鷾鸸信多智，出处能自谋。非无人间畏，而袭人间游。微风动高林，梁栋生早秋。敛翼从所愿，落实安得留。
秋意四首·其二
作者：刘敞
朝代：宋

鸿雁起海滨，凌风自翱翔。冥冥清云间，矰缴安可望。千里一悲鸣，一里一徬徨。时变感自深，岂伊恨越乡。
秋意四首·其二
作者：刘敞
朝代：宋

鸿鴈起海滨，凌风自翱翔。
冥冥清云间，矰缴安可望。
千里一悲鸣，一里一彷徨。
时变感自深，岂伊恨越乡。
秋意四首·其四
作者：刘敞
朝代：宋

翻翻林间藿，昔惟桃李华。飘飖终焉薄，江海无津涯。荣华寄须臾，憔悴空泥沙。良无凌霜节，安得复叹嗟。
秋意四首·其四
作者：刘敞
朝代：宋

翻翻林间藿，昔惟桃李华。
飘飖终焉薄，江海无津涯。
荣华寄须臾，憔悴空泥沙。
良无凌霜节，安得復嘆嗟。
秋日
作者：刘敞
朝代：宋

平日日在檐，今日日在堂。西风稍已急，百草不复芳。蟋蟀何独悲，戚戚鸣四墙。客子多所感，中夕起徬徨。贫病自早衰，何必秋气凉。心忧不能眠，非惟寒夜长。
秋日
作者：刘敞
朝代：宋

平日日在檐，今日日在堂。
西风稍已急，百草不復芳。
蟋蟀何独悲，戚戚鸣四墙。
客子多所感，中夕起彷徨。
贫病自早衰，何必秋气凉。
心忧不能眠，非惟寒夜长。
秋日和韵
作者：刘敞
朝代：宋

禁垣清切近云霓，楚客逢秋意亦悲。拙学由来玄尚白，敝裘何意素成缁。解嘲却笑朱丹毂，迕俗兼惩百一诗。短景正须棋玩岁，薄寒宁厌酒盈卮。
秋日和韵
作者：刘敞
朝代：宋

禁垣清切近云霓，楚客逢秋意亦悲。
拙学由来玄尚白，敝裘何意素成缁。
解嘲郄笑朱丹毂，迕俗兼惩百一诗。
短景正须棋玩岁，薄寒宁厌酒盈巵。
秋晚西楼
作者：刘敞
朝代：宋
体裁：七言律诗

微霜欲堕木叶脱，积潦已收天宇清。皎皎日华映林莽，潇潇风色闭柴荆。正怜戎马秋防塞，何处悲笳暮绕城。回首浮云满西北，七哀还见古人情。
秋晚雨中隐几偶书寄圣俞五首
作者：刘敞
朝代：宋

秋云欺日不得光，西风送雨寒苍茫。北来鸿雁翅羽湿，那能自致凌天翔。如闻蛮服愚弄兵，凶酋恃险愁孤城。军书插羽惧不急，安得良术吹天晴。穷秋未穷草木衰，里人过半单裳衣。谷中吹律不可待，上天爱日何时辉。我欲乘桴渡南溟，手携水伯趋蓬瀛。秋来雨多蛟蜃喜，满目愁见风涛生。安得独上昆崙巅，侧身常近清阳边。氛妖堕散昏垫解，使我目朗心萧然。
秋晚雨中隐几偶书寄圣俞五首·其一
作者：刘敞
朝代：宋
体裁：七言绝句

秋云欺日不得光，西风送雨寒苍茫。北来鸿雁翅羽湿，那能自致凌天翔。
秋晚雨中隐几偶书寄圣俞五首·其三
作者：刘敞
朝代：宋
体裁：七言绝句

穷秋未穷草木衰，里人过半单裳衣。谷中吹律不可待，上天爱日何时辉。
秋晚雨中隐几偶书寄圣俞五首·其二
作者：刘敞
朝代：宋
体裁：七言绝句

如闻蛮服愚弄兵，凶酋恃险愁孤城。军书插羽惧不急，安得良术吹天晴。
秋晚雨中隐几偶书寄圣俞五首·其五
作者：刘敞
朝代：宋
体裁：七言绝句

安得独上昆崙巅，侧身常近清阳边。氛妖堕散昏垫解，使我目朗心萧然。
秋晚雨中隐几偶书寄圣俞五首·其四
作者：刘敞
朝代：宋
体裁：七言绝句

我欲乘桴渡南溟，手携水伯趋蓬瀛。秋来雨多蛟蜃喜，满目愁见风涛生。
秋晴
作者：刘敞
朝代：宋

浮飙解重阴，白日丽青天。凛凛秋气肃，萧萧风景鲜。脂车驾我马，览物往于田。幽兴未能尽，中途复来旋。古人不可及，独往秖自怜。岂若偃吾室，优游以忘年。
秋晴
作者：刘敞
朝代：宋

浮飙解重阴，白日丽青天。
凛凛秋气肃，萧萧风景鲜。
脂车驾我马，览物往于田。
幽兴未能尽，中途復来旋。
古人不可及，独往秖自怜。
岂若偃吾室，优游以忘年。
秋晴西楼
作者：刘敞
朝代：宋
体裁：五言律诗

清风卷氛翳，广野露秋毫。木落山觉瘦，雨晴天似高。开窗置樽酒，看月涌江涛。高卧淹湖海，非关气独豪。
秋月
作者：刘敞
朝代：宋

暮归欲投息，明月强我行。越陌复度阡，古人知此情。叩门童奴走，升堂儿女惊。呼酒径就醉，益复招友生。不可不与饮，子真胜公荣。顾闻四壁间，丝竹金石声。此非孔子居，那得尔铿轰。夜阑兴不尽，积云解我醒。噫嘻王子猷，浪得千载名。
秋月
作者：刘敞
朝代：宋

暮归欲投息，明月强我行。
越陌復度阡，古人知此情。
叩门童奴走，升堂儿女惊。
呼酒径就醉，益復招友生。
不可不与饮，子真胜公荣。
顾闻四壁间，丝竹金石声。
此非孔子居，那得尔铿轰。
夜阑兴不尽，积云解我醒。
噫嘻王子猷，浪得千载名。
秋月
作者：刘敞
朝代：宋

蟾光瑩碧墀，天色冻琉璃。市响新晴后，风和欲暖时。杉松冷岑寂，楼殿黑参差。静者非无趣，长吹遗所思。
秋月
作者：刘敞
朝代：宋
体裁：五言律诗

蟾光莹碧墀，天色冻琉璃。市响新晴后，风和欲暖时。杉松冷岑寂，楼殿黑参差。静者非无趣，长吹遗所思。
秋莺
作者：刘敞
朝代：宋

高举慕求友，翩然辞谷中。那知改春序，又复到秋风。节物感归燕，异声嗟远鸿。归非今正好，霜露脱梧桐。
秋莺
作者：刘敞
朝代：宋

高举慕求友，翩然辞谷中。
那知改春序，又復到秋风。
节物感归燕，异声嗟远鸿。
归非今正好，霜露脱梧桐。
秋蛩
作者：刘敞
朝代：宋

促即复促即，秋蛩一何力。不见机杼巧，但闻日夜织。霜陨木落天下寒，嗟我妇子衣裳单。大钧万物各有在，尔独憔悴使人欢。一鸣复一飞，秋堂燕将归。四时自兴叹，天道不得违。忆昔春风和且柔，畏人来入人间游。鹰隼横厉自兹始，索寞分散还可愁。
秋蛩
作者：刘敞
朝代：宋

促即復促即，秋蛩一何力。
不见机杼巧，但闻日夜织。
霜陨木落天下寒，嗟我妇子衣裳单。
大钧万物各有在，尔独憔悴使人欢。
一鸣復一飞，秋堂燕将归。
四时自兴叹，天道不得违。
忆昔春风和且柔，畏人来入人间游。
鹰隼横厉自兹始，索寞分散还可愁。
秋过临波亭寄陜府资政给事
作者：刘敞
朝代：宋

不复池上游，秋意忽已繁。卧柳半死生，枯荷自翩翻。忆昔载后车，逍遥临中园。观鱼有纵辨，运斤契忘言。岂独岁月晚，正伤离别魂。人遐室空迩，幽兴谁与论。
秋过临波亭寄陜府资政给事
作者：刘敞
朝代：宋

不復池上游，秋意忽已繁。
卧柳半死生，枯荷自翩翻。
忆昔载后车，逍遥临中园。
观鱼有纵辨，运斤契忘言。
岂独岁月晚，正伤离别魂。
人遐室空迩，幽兴谁与论。
秋阴
作者：刘敞
朝代：宋

浮云初无心，已南复更北。萧萧清风急，忽忽白日匿。时逝物稍变，感集意鲜适。玄蝉号庭树，蟋蟀吟四壁。自古共此悲，岂伊越乡客。
秋阴
作者：刘敞
朝代：宋

浮云初无心，已南復更北。
萧萧清风急，忽忽白日匿。
时逝物稍变，感集意鲜适。
玄蝉号庭树，蟋蟀吟四壁。
自古共此悲，岂伊越乡客。
秋雨
作者：刘敞
朝代：宋
体裁：古风

天道去人远，好恶常若违。始耕苦炎旱，既穫雨过时。憔悴两无补，饥寒方自兹。素饱犹可恃，眷言采其薇。
秋雨
作者：刘敞
朝代：宋
体裁：五言律诗

采萧逼晚岁，飞雨度高云。暝色空窗见，秋声坠叶闻。过萤低似灭，远岫望如分。蟋蟀悲虚织，轻丝竞欲棼。
秋雨所居漏湿
作者：刘敞
朝代：宋
体裁：五言律诗

皇天不爱物，风雨害秋成。未恨泥涂辱，端忧柱石倾。淹留惊岁宴，坚卧怅鸡鸣。吾道还如此，商歌天未明。
秋雪
作者：刘敞
朝代：宋

剥候凋羣阳，幽阴肆腾涌。
清霜飞云初，大雪吁不凶。
缤纷舞鸿鹄，细碎翻蠛蠓。
北风故相资，冻雨仍更纵。
泥涂绝行道，珠璧弃郊垄。
峩峩九重高，兀兀双玉耸。
寒光坐辉映，凛气弥衝拥。
壮士歌慷慨，儒生议刑宠。
长年昔未逢，噤语空多悚。
皇天无私尤，德惠答虔巩。
岂伊伤时和，盖亦遵顺动。
况兹秋方高，民麦皆在陇。
龙蛇蛰既坯，鸟兽毛亦氄。
农夫乐休役，天子寛垂拱。
信此丰年祥，尔曹何必恐。
秋雪
作者：刘敞
朝代：宋

剥候凋群阳，幽阴肆腾涌。清霜飞云初，大雪吁不凶。缤纷舞鸿鹄，细碎翻蠛蠓。北风故相资，冻雨仍更纵。泥涂绝行道，珠璧弃郊垄。峨峨九重高，兀兀双玉耸。寒光坐辉映，凛气弥冲拥。壮士歌慷慨，儒生议刑宠。长年昔未逢，噤语空多悚。皇天无私尤，德惠答虔巩。岂伊伤时和，盖亦遵顺动。况兹秋方高，民麦皆在陇。龙蛇蛰既坯，鸟兽毛亦氄。农夫乐休役，天子宽垂拱。信此丰年祥，尔曹何必恐。
秋雪寄献臣
作者：刘敞
朝代：宋
体裁：古风

三年海水旁，卑湿厌歊热。都城幸相从，比岁秋逢雪。秦吴乖风土，南北异时节。惟君岁寒姿，一致乃欲别。出门顾道路，冰霰埋车辙。咫尺阻相过，谁当慰寥泬。
秋霁宴北轩
作者：刘敞
朝代：宋

北轩属秋霁，晓见风叶零。
置觞命宾友，环坐飞渌醽。
遇适辄献笑，放言豁中扃。
兀然不省醉，起见天上星。
勉强相劝引，我謡子宜听。
幸无兵农忧，稔歳蒙休宁。
读书业文外，惟有醉不醒。
世途若波涛，富贵乃浮萍。
置之无可称，视彼鸿冥冥。
秋霁宴北轩
作者：刘敞
朝代：宋

北轩属秋霁，晓见风叶零。置觞命宾友，环坐飞渌醽。遇适辄献笑，放言豁中扃。兀然不省醉，起见天上星。勉强相劝引，我谣子宜听。幸无兵农忧，稔岁蒙休宁。读书业文外，惟有醉不醒。世途若波涛，富贵乃浮萍。置之无可称，视彼鸿冥冥。
秋霁望月
作者：刘敞
朝代：宋
体裁：五言律诗

明蟾此夜新，伫立爽精神。几夕隔霖雨，相看如故人。风生疑折桂，云过欲埋轮。应有关山客，长歌泪满巾。
种桐
作者：刘敞
朝代：宋

东园方树盈百株，四桐晚种皆丈余。
不缘桃李鬪颜色，不为琴瑟养肌肤。
霜秋要成万叶子，他日与致丹山雏。
野人此意真不诬，凤鸟不至吾已夫。